Izbori za EP 2019 - rat za osnovne vrednosti - Lični stavovi - Dnevni list Danas\nPočetna » Dijalog » Lični stavovi » Izbori za EP 2019 – rat za osnovne vrednosti\nIzbori za EP 2019 – rat za osnovne vrednosti\nIzbori za Evropski parlament se održavaju od 23. do 26. maja naredne godine u specifičnom trenutku za Evropsku uniju..\n2Piše: Srđan Majstorović 13. novembra 2018. 13.16 Izmenjeno: 13.26\nIzbori za EP 2019. godine će biti prvi izbori na kojima neće učestvovati građani Velike Britanije. Iako je ekonomska situacija u EU značajno povoljnija u odnosu na prethodni period, brojne krize uticale su na promenu raspoloženja među građanima EU. Lični strahovi od promena uzrokovanih migracijama, bezbednosnim rizicima, terorizmom, globalizacijom ekonomije, uticali su na porast brojnih populističkih partija i pokreta širom EU. Njihov uspon i uspesi na nacionalnim izborima širom Evrope uticaće na ambijent u kojem će se održati predstojeći izbori.\nStiv Benon, nekadašnji šef izbornog štaba američkog predsednika Donalda Trampa, osnovao je organizaciju, neinventivnog naziva „Pokret”, čiji je osnovni cilj pružanje podrške populističkim strankama i pokretima na predstojećim evropskim izborima 2019. Prema njegovim rečima Pokret će pomagati svima koji se zalažu za povratak nacionalnog suvereniteta i borbu protiv migracija. To su ujedno i „vrednosti” za koje se zalaže Benonov Pokret.\nPredstojeći izbori će upravo biti nadmetanje različitih i umnogome suprotstavljenih vrednosti. Evropa slobode će se suprotstaviti protekcionističkoj Evropi; Evropa koje je samouvereno otvorena za sve koji poštuju njene vrednosti suprotstaviće se Evropi koja je uplašena i zatvorena; Evropa koja je spremna da se suoči sa izazovima globalizacije poštujući univerzalne vrednosti i konvencije suprotstaviće se Evropi koja je izolovana, po cenu napuštanja međunarodnih obaveza; Evropa koja se zasniva na poštovanju demokratskih institucija i vladavini prava suprotstaviće se Evropi koja veruje u snažne vođe…\nPopulisti prikupljaju jeftine političke poene promovišući lažnu sliku o snazi nacionalne države u 21. veku. Nijedna članica EU samostalno nije dovoljno konkurentna da izdrži konkurenciju globalnog tržišta. Nijedna članica EU nije dovoljno snažna da se njen glas čuje u globalnoj političkoj areni. Nijedna članica EU nije pripremljena za međunarodni sistem u kojem međunarodne insititucije i ugovori ustupaju primat realnoj politici. Populistička logika „moja zemlja na prvom mestu” je pogrešna i lažna. Populizam dovodi do slabljenja kohezije i veza unutar EU, čime se svesno podriva njena otpornost na izazove globalizacije, a time i njenih članica. Istovremeno, otvara se prostor za uticaj drugih međunarodnih aktera na funkcionisanje i politike EU.\nBez jasne strategije kako se suprotstaviti populistima, tradicionalne evropske stranke se suočavaju sa ozbiljnim izazovom. Populistički blok čine različite stranke i pokreti čija ideološka raznovrsnost može igrati presudnu ulogu na sposobnost da se ujedine u jedinstvenu parlamentarnu grupaciju. Evidentno je da njihovo ujedinjenje neće biti jednostavno. Međutim, ukoliko prevaziđu razlike, mogu da postanu treća, moguće i druga, po snazi parlamentarna grupa. Tome u prilog ide i činjenica da će naredni saziv EP biti umanjen za broj poslanika iz Velike Britanije (27 od 73 pripadajućih mesta biće raspoređeno drugim članicama, a preostalih 46 će ostati rezervisano za buduće nove članice). Eventualni uspeh populista time će biti zanačajniji jer će njihova proporcionalna uloga u parlamentu srazmerno porasti, čime će dobiti mogućnost da značajnije utiču na funkcionisanje institucija i definisanje politika EU, uključujući proširenje na Zapadni Balkan.\nUticaj populista biće evidentan i prilikom izbora novog predsednika i članova Evropske komisije (EK). Šefovi država i vlada okupljeni u Evropskom savetu predložiće kandidata za predsednika EK kojeg mora da odobri Evropski parlament. Evropski savet predlaže kandidata uvažavajući rezultate izbora za Evropski parlament. To znači da će kandidat za predsednika Komisije biti predstavnik političke grupe koja je dobila najviše glasova na izborima za EP. Međutim, da bi bio izabran, kandidat će morati da obezbedi podršku apsolutne većine ukupnog broja poslanika – 353 od 705. Jasno je da će populističke stranke imati direktan uticaj na dinamiku izbora predsednika Komisije. Njihov uticaj će biti primetan i u fazi nominovanja članova nove Komisije obzirom da ih uz saglasnost novoizabranog predsednika nominuju države članice. Iako se od članova Komisije očekuje da u svom radu vode računa o nadnacionalnom interesu i štite ugovorima definisane vrednosti, hipotetički je moguće predvideti kakav će profil kandidata podržati populističke vlade pojedinih članica. Pojedine vlade već su najavile svoje kandidate i svoja očekivanja od njihovog angažmana u Komisiji. Nažalost nisu u pitanju entuzijasti posvećeni jačanju Unije već populisti čija vizija Evrope može dodatno da ugrozi koheziju među njenim članicama.\nPosledice uspona populističkih snaga u Evropi su već vidljive, ali njihov uticaj na budućnost Unije će zavisiti od spremnosti tradicionalnih evropskih političkih partija da se tome suprotstave na adekvatan način. Izuzetno je važno prepoznati uzroke koji utiču na građane da po cenu žrtvovanja liberalno-demokratskih vrednosti i institucija pristanu da svoj glas daju snažnim liderima sa sumnjivim vrednosnim porukama i autoritarnim tendencijama. Jedna od ključnih tema će biti reforma EU. Populisti obećavaju dramatičnu reformu EU i „preuzimanje“ suvereniteta iz ruku otuđenog i birokratizovanog Brisela. Prihvatajući neophodnost reforme Unije, tradicionalne političke partije moraju nedvosmisleno staviti do znanja da neće pregovarati i praviti bilo kakve ustupke kada su u pitanju vrednosti na kojima je osnovana EU. U tom smislu potrebno je da kandidati za mesto predsednika Komisije nedvosmisleno kažu da će se zalagati za ljudska prava, osnovne slobode, liberalnu demokratiju i vladavinu prava zasnovanu na podeli vlasti i poštovanju nezavisnih institucija – vrednosti koje su trenutno ugrožene spolja i iznutra. Energična kampanja za ove vrednosti mora da doprinese reafirmaciji vrednosti koje većina građana EU danas prihvata kao nešto što je neupitno, iako politička realnost u pojedinim članicama i uspesi onih koji ih dovode u pitanje govore suprotno.\nA šta je sa proširenjem?\nKada je u pitanju politika proširenja Unije, postoji realan rizik da će atmosfera oko izbora i formiranja novih institucija EU odvući pažnju sa ove teme. Francuski predsednik Emanuel Makron je to i najavio govoreći o potrebi Unije da se reformiše pre narednog proširenja. Ovakve okolnosti definitivno će uticati i na dinamiku procesa pristupanja Srbije i drugih kandidata EU. Realno je očekivati da tokom naredne godine neće biti preteranog „apetita“ unutar EU da se bavi Zapadnim Balkanom i proširenjem Unije. To je pogrešan pristup koji predstavlja svojevrsnu kapitulaciju liberalno-demokratskih evropskih aktera pred agresivnim populističkim snagama. Populizam se ne pobeđuje populizmom.\nŠto se tiče kandidata, u ovom periodu biće potrebno dosta strpljenja, razumevanja i rešenosti da se ubrzaju reforme, kao i iskrene komunikacije sa građanima. Najlošiji odgovor na trenutnu dinamiku procesa integracije bilo bi preispitivanje svrsishodnosti reformi koje su uslov za pristupanje EU, i posredno ili neposredno relativizovanje evropske budućnosti Srbije obzirom na krizu u Uniji. U 2019. je potrebno nedvosmisleno dokazati da je Srbija rešena da sprovede neophodne reforme „zbog sebe”, kako to zvaničnici tvrde u javnim nastupima. Potrebno je pokazati prednosti proširenja Unije na Zapadni Balkan i sposobnost da se doprinese rešavanju regionalnih problema. Na taj način obezbediće se argumenti preostalim evropskim političarima koji neće tražiti bezbedno utočište u populističkim stavovima u vezi sa mestom Zapadnog Balkana unutar EU, već će imati hrabrosti da da iskoriste navedene argumente i jasno i glasno objasne svojim građanima prednosti pristupanja Srbije i drugih kandidata za samu EU.\nCentar za evropske politike, Evropska unija, Evropski parlament, IzboriBeograd\nUhapšeni Česi koji su išarali rusku ambasadu kečapom\nMajstor Kuplerović kaže:\n13. novembra 2018. u 19.21\nHisterična i davno potrošena propagandna papazjanija koju kopipejstira ovaj lokalni odličnik, „predsednik“ i „član“ nečega što\nse kliče CEP/BiEPAG (BiP?), svedoči i da je kompradorski hleb ponekad hleb sa 9 kora…\n13. novembra 2018. u 21.20\nAutor je tačno primetio da protivnici populizma nemaju startegiju suprotstavljanja toj struji. Potrebna je nova evropska politika, nova strategija zasnovana na predlozima za usavršavanje evropskih integracija. Na žalost, u ovom trenutku, sem francuskog predsednika, nedostaju ličnosti koje će takvu političku liniju zastupati. Bez ličnosti i političke imaginacije Evropa će teško moći da korača napred.


Prva srpska svadba u Pekingu\nZa petak trinaesti mnogi misle da je veoma nesrećan dan i tada ne započinju novi posao. Za Borislava Bobota i njegovu izabranicu Jelenu petak, trinaesti jul 2012. godine, bio je jedan od najsrećnijih dana u njihovom životu, jer su odlučili da baš toga dana sklope brak. Njihova odluka za srpsku zajednicu u Pekin\nZa petak trinaesti mnogi misle da je veoma nesrećan dan i tada ne započinju novi posao. Za Borislava Bobota i njegovu izabranicu Jelenu petak, trinaesti jul 2012. godine, bio je jedan od najsrećnijih dana u njihovom životu, jer su odlučili da baš toga dana sklope brak. Njihova odluka za srpsku zajednicu u Pekingu predstavljala je veliki događaj, jer je to prvo srpsko venčanje u Kini. Nije šala, valjalo se pripremiti da sve bude kako običaji nalažu, kako bi mladencima život započeo u sreći i veselju. U petak, trinaestog jula, zvanice su se okupile u prostorijama ambasade Republike Srbije. Pored mlade i mladoženje, tremu je imala i gospođa Biljana Ivanić, kozul u ambasadi Republike Srbije, koja je prvi put u svom životu bila u ulozi matičara. Mladencima je pročitala misli našeg poznatog pesnika Duška Radovića o braku.\nDatum kreiranja: 25 jul 2012\nSledeća ⇨ Uče kineski jezik jer veruju da će im pomoći u poslu\nPrethodna ⇦ Učenici u Srbiji veoma zainteresovani da uče kineski jezik


Monitoring tranzicije | Biro za društvena istraživanja\nSavremeno društvo predstavlja asocijaciju građana i društvenih grupa, u najširem smislu tih reči, koji svoje prava, interese i potrebe ostvaruju u okviru institucija, koje svoju održivost duguju kvantitetu i kvalitetu zadovoljenih potreba, prava i interesa građana i društvenih grupa. Potrebe, prava i interesi građana i društvenih grupa, sa jedne strane i institucionalno-normativni okvir sa druge, čine glavne elemente društvene strukture modernih društava. Istovetno društvo više nije zajednica kolektiviziranih objekata, već asocijacija subjekata zasnovana na „razvojnom konsenzusu“ koji daje legitimitet institucionalno-normativnom sistemu društva.\nTransformacija bivših socijalistickih/komunistickih društava se odvija na nekoliko nivoa:\n• političko-institucionalnom – izgradnja demokratskog političkog sistema;\n• pravno-normativnom – izgradnja vladavine prava;\n• ekonomskom – izgradnja tržišne ekonomije;\n• društvenom – izgradnja društvene strukture (interesno svesnih, institucionalno organizovanih, normativno integrisanih i aktivistički orijentisanih građana koji promovišu i realizaciju sopstvene interese) koja je u funkciji slobodnog društva i slobodnog građanina.\nNeuskladen razvoj sva četiri nivoa tranzicije dovodi do tranzicionih sukoba i dezorganizacije. Posmtarajući tranziciju kao višeslojan proces, uspešne promene na političko-institucionalnom, pravnom i ekonomskom nivou ne znače da je tranzicija uspešna ukoliko u oblasti društvene strukture nema pratećeg napredovanja. Naša je tvrdnja da bez stvaranja društvene strukture, projekat tranzicije ma koliko on bio uspešan na ostalim nivoima nema na izgled na ukupan uspeh tranzicije.


Održana Svečana akademija u Srpskom narodnom pozorištu\nHomeVestiOdržana Svečana akademija u Srpskom narodnom pozorištu\n„Odluka o Prisajedinjenju Vojvodine Kraljevini Srbiji, bila je odluka koja je preusmerila tok istorije. To nije bio samo politički stav, već i sveobuhvatan politički program o načelima koja su, u jednom velikom vremenu, vodila velike ljude koji su donosili istorijske odluke“ – istakao je predsednik Pokrajinske vlade Igor Mirović na svečanoj akademiji u Srpskom narodnom pozorištu.\n„Pre jednog veka, u Novi Sad stigla je sloboda. Zato 25. novembar 1918. godine možemo da označimo kao dan u koji su stali vekovi i dan u kojem su se u stvarnost pretočili dugo sanjani snovi“ – naglasio je predsednik Mirović, koji je ujedno i predsednik Odbora za obeležavanje stogodišnjice Prisajedinjenja Vojvodine Kraljevini Srbiji.\n„Zato njihovo veliko delo i jeste putokaz za budućnost i zato nikada ne smemo da ih zaboravimo“ – naglasio je predsednik Mirović.\n„Taj jedan dan, 757 poslanika i jedna odluka, saželi su u sebi sve ono što je jedan narod delao do svog doslaska na ove prostore. Prisajedinjenje je najveća tekovina istorije srpskog naroda u poslednja dva veka“ – istakao je predsednik Republike Srbije Aleksandar Vučić, koji je i počasni predsednik Odbora za obeležavanje ovog jubileja.\n„I danas, stogodina kasnije taj osećaj nam je potreban više nego ikad“ – naglasio je predsednik Vučić.\n„Ovo je i za Srbe u Republici Srpskoj važan i veliki dan. Snaga i jedinstvo Srbije naš je ponos“ – rekao je predsedavajući Predsetništva Bosne i Hercegovine Milorad Dodik, istakavši da Republika Srpska i Srbija danas sarađuju na najvišem nivou od njenog nastanka.\nOtkriven spomenik Kralju Petru I Karađorđeviću\nDelegacija Vlade Crne Gore u Novom Sadu


Predsednik udruženja bivših radnika PKB-a, saslušan u policiji zbog protesta - www.lobi-info.rs\nMarija K. 20. maja 2020., 12:59 3.6k Views\nKako saznajemo, Predsednik Udruženja bivših radnika i penzionera PKB-a, Milinko Miladinović rekao je juče da je saslušan u policiji po hitnom pozivu, koji mu je uručen u tokom protesta ispred Al Dahre.\nPodsećamo, juče su bivši radnici PKB-a pokušali ponovo da blokiraju ulaze u upravnu zgradu te firme u Padinskoj Skeli u znak nezadovoljstva što država odbija da im isplati nadoknadu za akcije.\nOvoga puta reagovala je Policija, jer kako se navodi, za razliku od prethodnih protesta ovaj nije zvanično prijavljen.\nPolicija je napisala prijave, optužujući nas da smo zaustavili saobraćaj na Zrenjaninskom putu, nedaleko od upravne zgrade PKB, što nije istina jer je saobraćaj blokirala policija koja nam nije dozvolila da priđemo zgradi PKB-a – rekao je Miladinović.\nBivši radnici i penzioneri PKB-a, njih 3.000 potražuju od države oko 11,8 miliona evra na ime akcija koje nisu dobili krajem 2018. godine kada je prodat deo imovine PKB-a firmi Al Dahra.\nMaltretiraju nas i vrše pritisak na nas tako što će dnevno pozivati na saslušanje po nekoliko nas i traže da platimo kaznu po 5.000 dinara zbog obustavne saobraćaja i pod optužbom da nismo prijavili okupljanje – rekao je Miladinović.\nKako je Miladinović rekao, skup nisu prijavili jer se dozvola čeka pet dana, pa su se juče spontano okupili nedaleko od upravne zgrade sa ciljem da blokiraju ulaze kao prošle nedelje.\nRekao sam policiji da nećemo da platimo kaznu jer ne plaćaju ni članovi Srpske napredne stranke (SNS) kada se spontano okupe, a oni su mi rekli da je to politika. Ako je tako i nas će da nateraju u politiku – dodaoje Miladinović.\nPKB korporacija je do pre nekoliko godina bila društvena firma i po Zakonu o privatizaciji radnicima je trebalo da pripadne oko 14 odsto kapitala prilikom prodaje.\nIpak, pravnim aktima prilikom prodaje transformisan je u državno preduzeće, čime su radnici isključeni iz prava na akcije.\nPrethodna objava Od danas novo povećanje broja polazaka autobusa na linijama 43 i 95\nSledeća objava Kotežani spremaju mirni protest pod sloganom „Pevajmo od muke“


Naslovnica Hercegovina Mostar Bradarić: Prijedlogom izmjena Izbornog zakona dijeli se podijeljeni Mostar\nMostar – Dom naroda Parlamentarne skupštine (PS) BiH usvojio je izmijenjeni Izborni zakon BiH koji je danas, po hitnom postupku, predložio delegat Staša Košarac.\n“Odluka Ustavnog suda osporava član 19.2 stavove 1. i 3. i član 19.4, stavove od 2. do 8. Mi imamo prijedlog zakona koji potpuno poništava članove 19.2 i 19.4 i uvodi princip da je Grad Mostar jedno područje. Ovo rješenje nema elemenata koji će garantirati da neće biti dominacije. Razumijem potrebu da se skrene pažnja na ovaj problem, ali ovakav način ne razumijem”, istakao je Genjac.\n“Smatram da se ovim prijedlogom dijeli podijeljeno i situacija se usložnjava. Neću podržati ovaj zakon, a ni apelacije Ustavnom sudu ako ih bude jer su to apelacije naroda, a ne građana”, zaključio je Bradarić.


Četrdeset Poletovih godina | Zvornik Danas\nČetrdeset Poletovih godina\non: 07. септембра 2015 In: Fudbal, SPORT\nSnimnak za uspomenu. Veterani Partizana i Poleta iz Kravice\nSa Izložbe o istorijatu Poleta iz Kravice\nJovan Nikolić predaje Zahvalnicu Goranu Kadeniću Kadeni\nVeterani Partizana uveličali obilježavanje velikog jubileja fudbalskog kluba iz Kravice\nZVORNIK – Veterani fudbalskog kluba Partizan iz Beograda, odigrali su prijateljsku utakmicu sa veteranima Poleta iz Kravice, čime je počelo obilježavanje vrijednog jubileja ovog kluba iz najveće mjesne zajednice u opštini Bratunac.\nUtakmica je odigrana na stadionu fudbalskog kluba Bratstvo iz Bratunca pošto je „Pružija“ – igralište Poleta uništeno u poslenjem ratu kada je i selo Kravica zapaljeno i uništeno.\nManifestacija obilježavanja vijrednog jubileja nastavljena je u Kravici gdje je u Osnovnoj školi „Petar Kočić“, postavljena izložba fotografija iz burne i uspješne istorije kluba. Na zabavi i druženju sa veteranima Partizana i prijateljima kluba promovisana je i knjiga „Četrdeset Poletovih godina“ u kojoj su predstavljene sve generacije kluba, navedena imena 17 poginulih fudbalera i simpatizera kluba. Dodijeljena su i priznanja najzaslužnijim institucijama koje su pomagale i pomažu rad Poleta.\nNa Osnivčakoj Skupštini kluba koja je održana 26. marta 1975. godine ime klubu dao je Slobodan Nikolić tadašnji predsjednik Mjesne zajednice Kravica, a za prvog predsjednika je izabran Jovan Nikolić, koji je bio i aktivni fudbaler i koji je u dugoj istoriji kluba bio najviše na ovoj funkciji, a i sadašnji je prvi čovjek kluba.\n– Ovu proslavu smo upriličili iz dva razloga. Prvi je da se podsjetimo burne i uspješne istorije kluba a drugi je da podstaknemo sve u klubu i oko njega da ukupnu organizaciju i rad u klubu podignemo na viši nivo, a najvažniji zadatak je da zajedno sa mjesnom zajednicom učinimo sve što možemo da klub vratimo u naše selo. Zahvalni smo Fudbalskom klubu „Bratstvo“ iz Bratunca koje nam je omogućilo da nakon završetka poslednjeg rata treniramo i igramo utakmice na njihovom stadionu, rekao nam je Jovan Nikolić, predsjednik kluba.\nPolet se takmiči u Područnoj ligi grupa Birač, a u dugoj istoriji stigao je i do Druge lige Republike Srpske.\nIspred delegacije veterana Partizana sve „Poletovce“ je pozdravio Goran Kadenić – Kadena.\n– Mi imamo dosta klubova prijatelja Partizana u ovom dijelu Republike Srpske, a jedan od njih je u Milićima. Nedavno smo bili u ovom rudarskom gradu i stupili u kontak sa ljudima iz Poleta i vrlo rado prijavatili inicijativu da gostujemo kod njih, odigramo utakmicu sa njihovim veranima i družimo se. Zbog velikih obaveza nismo mogli doći sa onim najzvučijim imenima kluba, ali mislim da je Partizan magnet za publiku u kom god satavu došao pa je tako bilo i na utakmici za veteranima Poleta. Veoma smo lijepo dočekani i zahvalni smo rukovodstvu kluba i svim igračima, rekao nam je Kadenić, koji je od 1992. godine rukovodilac veterena Partizana.\nUz dužno poštovanje svih „Poletovaca“ treba izdvojiti doprinose Jovana Nikolića, predsjednika kluba i Boška Đurića, koji je kao igrač odigrao 258 utakmica a kao trener klub je vodio na preko 500 utakmica i sada je na klupi Poleta.\nVelika zasluge za rad kliba imaju i grupa ljudi iz Kravice koji žive u Beogradu i drugim mjestima i koji matrijalno podržavaju klub, naročito nakon poslednjeg rata.\nJedan od igrača koji je ostavio dubok trag u klubu je i Drago Radović – Buco.\n– Ja sam počeo igrati u pionirima FK „Guber“ iz Srebrenice. U Poletu sam proveo nekoliko uspjelih sezona, a pamtim ih najviše jer smo svi bili mladi i željni dokazivanja. Kasnije sam igrao i za ekipe Drine iz Zvornika, Slobode iz Tuzle, Budućnost iz Valjeva, Sartida iz Smedereva i druge, a karijeru sam u 33 godini završio u Poletu, rekao nam je Radović.


Stefan Mitrović dao gol Atletiko Madridu – prvi za Hetafe posle 10 godina\nSrpski fudbaler Stefan Mitrović uspeo je da uradi što niko nije u ekipi španskog Hetafea skoro deset godina – da postigne gol protiv Atletiko Madrida.\nIskusni 31-godišnji štoper reprezentacije Srbije je ovog leta došao u Hetafe, a već je postao miljenik navijača.U utakmici 6. kola LaLige on je doneo prednost Hetafeu u 45. minutu – i to na asistenciju saigrača iz reprezentacije Nemanje Maksimovića.Mitrović je time prekinuo nestvarnu seriju svog novog kluba, koji nije postigao gol protiv Atletika još od novembra 2011. godine i Dijega Kastra.To znači da je srpski fudbaler prvi strelac za Hetafe protiv Jorgandžija posle 1582 minuta fudbala.Pogledajte:► Srpski fudbalski ratnik – srušio je „veliku Albaniju“ i spasao Srbiju poraza koji bi je skupo koštao► Životinjsko carstvo na fudbalskom meču u Ukrajini /foto/► Kako su Amerika i Japan „zakuvali čorbu“ Srbiji\nsport, fudbal, lige petice, stefan mitrović\n20:42 21.09.2021 (Osveženo: 20:58 21.09.2021)\nIskusni 31-godišnji štoper reprezentacije Srbije je ovog leta došao u Hetafe, a već je postao miljenik navijača.\nU utakmici 6. kola LaLige on je doneo prednost Hetafeu u 45. minutu – i to na asistenciju saigrača iz reprezentacije Nemanje Maksimovića.\nMitrović je time prekinuo nestvarnu seriju svog novog kluba, koji nije postigao gol protiv Atletika još od novembra 2011. godine i Dijega Kastra.\nTo znači da je srpski fudbaler prvi strelac za Hetafe protiv Jorgandžija posle 1582 minuta fudbala.\n► Životinjsko carstvo na fudbalskom meču u Ukrajini /foto/\n► Kako su Amerika i Japan „zakuvali čorbu“ Srbiji


Protestne vožnje u više gradova, Obradović u Čačku na biciklu\nIzvor: RTS, 09.Maj.2020, 20:14\nU više gradova večeras su organizovane protestne vožnje. Lider Dveri Boško Obradović izjavio je u Čačku da je reč o narodnoj pobuni protiv vlasti i izbora.\n"Ovo je prilika i za promociju zdravih stilova života, da se druže, voze bicikl a zatim u 20.05 da se pridruže građanima koji u to vreme protestuju sa svojih balkona", rekao je Boško >> Pročitaj celu vest na sajtu RTS << Obradović u Čačku.\nSmatra da izbori moraju biti odloženi iz zdravstvenih i demokratskih razloga.\nU nekoliko automobila predstavnici stranke Dveri u Nišu izrazili su protest sirenama i duvajući u pištaljke. Vozeći se centralnim ulicama grada, nosili su stranačke zastave i zastave Srbije.\nU protestnoj vožnji kroz Šabac u organizaciji gradskog odbora Dveri, sa parkinga su krenula tri vozila a tokom vožnje gradskim ulicama priključilo se još nekoliko.\nPozivaju sve bicikliste, motoriste, traktoriste, kamiondžije da im se naredni put priključe u pravljenju buke kao bunta protiv "diktature i tiranije aktuelne vlasti, jer posle udaranja u šerpe za vreme karantina, ovo je njihov način da pokažu revolt".\nParlamentarni i lokalni izbori biće održani 21. juna u najvećem broju lokalnih samouprava u Srbiji.


RTCG - Radio Televizija Crne Gore - Nacionalni javni servis :: Društvo :: Odgođeno glasanje o Izvještaju Tužilaštva\n23. 05. 2013. 17:47 >> 17:46 0\nOdgođeno glasanje o Izvještaju Tužilaštva\nSkupštinski Odbor za politički sistem, pravosuđe i upravu odgodio je glasanje o Izvještaju o radu Državnog tužilaštva za prošlu godinu, zbog različitih stavova poslanika da li u tom dokumentu treba da stoje analize presuda u slučajevima Bukovica i Šarić.\nSudski savjet je dostavio predsjedniku Odbora, Rifatu Rastoderu, stav da je u Izvještaju Tužilaštva data analiza slučajeva Bukovica i Šarić i da su time prekršeni Ustav i Zakon o državnom tužilaštvu.\nSudski savjet je ocijenio da prilikom razmatranja Izvještaja, odbor treba da izuzme te analize, da bi, kako su kazali, sačuvali ustavno načelo podjele vlasti i samostalnost sudske vlasti.\nRastoder je saopštio da Odbor nije nadležan da mijenja Izvještaj, navodeći da mu ne smeta analiza slučaja Bukovica, koji je pravosnažno završen.\nČlana Odbora iz Demokratske partije socijalista (DPS), Milorada Vuletića, zanimalo je da li je komentarisanje sudskih presuda u nadležnosti vrhovnog državnog tužioca.\nOn je dodao da Sudski savjet smatra da presude ne mogu komentarisati stranke u postupku, ocjenjujući da Odbor treba da dostavi Skupštini Izvještaj bez tog dijela.\nVrhovni državni tužilac, Veselin Vučković, kazao je da je taj dio Izvještaja pogrešno shvaćen i da se Tužilaštvo nije miješalo u nezavisnost sudske vlasti.\nOn je naveo da Tužilaštvo nije samo stranka u postupku, već i nezavistan državni organ.\n„Tužilaštvo je iznijelo pravni stav o određenim dilemama u tim slučajevima“, rekao je Vučković.\nOn je ocijenio da je Tužilaštvo moralo da iznese stav zbog važnosti koji ima predmet Bukovica.\n„To smo uradili da Crna Gora ne bude država u kojoj je ratni zločin počinjen, a nije kažnjen“, kazao je Vučković.\nRastoder je kazao da ne vidi da su u Izvještaju komentarisani slučajevi Bukovica i Šarić, već da je data samo analiza.\n„Dobro je što je zbog Bukovice to urađeno, jer postoje i slučajevi čiji će se rezultati vidjeti u budućnosti“, naveo je on.\nRastoder je pitao šta je razlog zbog čega veliki broj optužnica iz ratnih zločina ne prolazi, i zašto ta krivična djela ostaju nesankcionisana.\nVučković je naveo da su ratni zločini oblast u kojoj Crna Gora nema prethodnu sudsku praksu.\n„Treba da stvaramo praksu i svi moramo da imamo aktivnu ulogu u tome. Možemo da koristimo praksu zemalja u regionu, a predmete iz oblasti ratnih zločina prate brojni problemi“, rekao je on.\nVučković je kazao da je u prošloj godini smanjen broj krivičnih prijava protiv poznatih izvršilaca za 5,5 odsto.\nOn je dodao da je nastavljena tendencija\nsmanjenja krivičnih prijava iz oblasti držanja i stavljanja u promet opojnih droga za 25,9 odsto, prekršaja u saobraćaju za 13,43 odsto.\nVučković je kazao da je novi Zakon o krivičnom postupku proširio alternativne načine krivičnog gonjenja.\n„Primjenom instituta odloženog gonjenja riješeno\nje hiljadu slučajeva, a uvođenjem tužilačke istrage povećana je efektivnost postupaka“, rekao je on.\nČlana Odbora Sneženu Jonicu zanimalo je koliko se ljudi prijavilo na konkurs za izbor novog VDT-a.\nVučković je kazao konkurs nije još završen i da bi bilo preuranjeno da se saopštava broj kandidata.\nJonica je pitala Vučkovića da li smatra da novog VDT-a treba birati prema važećim propisima ili treba sačekati sa izmjenama Ustava.\nVučković je rekao da nije u nadležnosti Tužilaštva da se izjašnjava o većini za izbor VDT-a, navodeći da su tužioci ranije, tokom javnih rasprava o ustavnim amandmana, saopštili stavove o tom pitanju.\nVuletića je zanimalo zbog čega su u Izvještaju i neki slučajevi iz ove, iako je predviđen za prošlu godinu.\nVučković je kazao da je to urađeno zbog interesovanja javnosti zbog određenih slučajeva.


Stabilnost Zapadnog Balkana od velike važnosti za NATO – DnevniZurnal\nStabilnost Zapadnog Balkana od velike važnosti za NATO\nby admin 03/02/2022, 17:39 1.1k Views\nGeneralni sekretar NATO Jens Stoltenberg izjavio je u Briselu, posle sastanka sa premijerom Severne Makedonije Dimitrom Kovačevskim, da je stabilnost na Zapadnom Balkanu od velike važnosti za alijansu.\nNa zajedničkoj konferenciji za novinare sa Kovačevskim, Stoltenberg je rekao da NATO garantuje bezbednost Severne Makedonije od kad je postala 30. članica alijanse.\nNa sastanku sa Stoltenbergom, kojim je počeo dvodnevnu radnu posetu Briselu, Kovačevski je kazao da je članstvo Severne Makedonije u NATO doprinelo velikom napretku u saradnji sa susedima, posebno sa saveznicima u alijansi, saopštila je vlada u Skoplju.\nKovačevski je naveo da Severna Makedonija ima direktnu korist od saradnje sa saveznicima, uključujući poboljšanje bezbednosti vazdušnog prostora, povećanje kapaciteta vojske i interoperabilnost kroz zajedničke vojne vežbe i druge aktivnosti.\nOni su razgovarali i o ukrajinskoj krizi, za koju je Kovačevski ocenio da “predstavlja opasnost i za evropsku i za međunarodnu bezbednost”.\n“Kao saveznik NATO, priključujemo se apelima Rusiji za deeskalaciju i nastavak diplomatskog dijaloga. Podržavamo predlog NATO za tematske sastanke sa Rusijom. U potpunosti podržavamo suverenitet Ukrajine i njen teritorijalni integritet u međunarodno priznatim granicama”, rekao je Kovačevski.


Protesti nezadovoljnih građana i opozicije u Beogradu: Poruka demonstranata je jasna "Vučiću odlazi" | RIC\nProtesti nezadovoljnih građana i opozicije u Beogradu: Poruka demonstranata je jasna “Vučiću odlazi”\n13.04.2019. Autor RIC\nDugo najavljivani veliki protest nezadovoljnih građana i opozicije protiv vlasti predsednika Srbije Aleksandra Vučića pod nazivom „Svi kao jedan – 1 od 5 miliona“ održan je danas ispred Doma Narodne skupštine Srbije u Beogradu. Okupljeni građani skandirali su “Vučiću odlazi”, “Ostavka, ostavka..”, “Gotov je..”, “Izdaja”…\nNa protestu su pročitani zahtevi za formiranje zajedničke komisije vlasti i opozicije za definisanje fer i poštenih izbornih uslova, izbor novog sastava Regulatornog tela za elektronske medije (REM) i izbor tehničkog i uređivačkog tima Radio-televizije Srbije i Radio-televizije Vojvodine. Pročitano je da su predstavnici protesta “Jedan od pet miliona” spremni za razgovor sa nadležnim organima i da će u narednim danima delegirati predstavnike za sve tri predložene radne grupe.\nDemonstranti su ispunili plato ispred Skupštine, deo Pionirskog parka, kao i delove okolnih ulica. Na protest su došli građani iz svih delova Srbije: Niša, Novog Sada, Zaječara, Sremske Mitrovica, Temerina, Topole, Šida, Stare Pazove, Kragujevca, Vrbasa, Petrovca na Mlavi, Srbobrana, Lazarevca, Požege, Kikinde, Valjeva, Jagodine…\nBio je istaknut i transparent “Jedan od pet miliona – Kosovo i Metohija”, a ljudi koji su ga nosili, rekli su da su došli iz Zubinog Potoka, Leposavića, Jarinja i drugih mesta u pokrajini.\nNa protestu su govorili javne ličnosti i predstavnici opozicije. Profesor doktor Čedomir Čupić je rekao da je Srbija ustala, ispravila se i krenula da se oslobodi uzurpatora i da ih pošalje u nepovrat i prošlost. On je čestitao građanima Srbije na upornosti i istrajnosti u ovim protestima i dodao da je predsednik Srbije Aleksandar Vučić uzeo svu vlast u svoje ruke.\nNa ovom protestom skupu govorili su i Dr Zoran Ivošević koji je poručio Vučiću da da ostavku, Anastasija Ilić supruga sveštenika Nenada Ilića, koja je pročitala njegovo pismo u kome je pisalo i to da će crkva uvek biti uz one koji traže istinu i pravdu.\nNovinar Srđan Škoro koji je rekao da smo prva država u istoriji čovečanstva u kojo je vlast najavila štrajk glađu da bi smenila opoziciju – oni hoće da smene narod, narod je gladan istine, pravde, slobode i bukvalno je gladan.\n“Zatrovao je ovu zemlju svojim Vulinima, Vesićima, Rističevićima, Martinovićima, Šešeljima, svi oni su ovu zemlju doveli do potpunog ludila. Nije sramota Vučiću biti bolestan i lečiti se, sramota je krasti i lagati ovaj narod”, poručio je Škoro i pozvao časne oficire sprske vojske da se priključe narodu i da se ne ponižavaju službom aktuelnom ministru vojske Aleksandru Vulinu, kome se smeje ceo svet. Škoro je pozvao i profesore univerziteta da prekinu nastavu i da studenti na ulici polažu ispite, jer ako se to ne uradi više neće imati kome da predaju, glumce da igraju isitnsku dramu na trgovima. Pozvao je i kolege novinare da stanu u odbranu istine i profesije, i da prestanu da služe Vučiću.\nGlumac Sergej Trifunović, predsednik Pokreta slobodnih grđana rekao je da 27 godina na ulici pokušava da se stvori država pošto vlasti očigledno ne znaju šta je to narod, šta je to država. Obećao je da će “ovo ovde da stane, i da je ovo ovde poslednja ulica”. On je rekao da žele sistem koji radi u korist građna, a ne moćnika, i obećao da će se boriti do krvi za lustraciju.\nStefna Novaković, student Pravnog fakulteta koji je bio uhapšen nakon ulaska u RTS za vreme demonstracija pre mesec dana, pozdravio je grupu hrabrih ljudi koji su pešice došli iz Lazarevca i sve pristune iz Srbije. On je rekao da se treba izboriti za slobodnu Srbiju i da se na ovom skupu rodila snaga promena.\nOkupljenima se obratio i dramski pisac Siniša Kovačević, nakon njegovog obraćanja demonstranti su krenuli u protestnu šetnju do Vlade Srbije i Trga Slavije, zatim su se vratiti ponovo do Narodne skupštine, gde su im se obratiti opozicioni političari.\nNekoliko sati pred početak protesta u Skupštinu Srbije ušli su pripadnici žandarmerije, kako bi prema rečima ministra unutrašnjih poslova Nebojše Stefanovića bilo „sprečemo da neko zapali zgradu.“ Osim njih, već juče i tokom cele noći, u Skupštinu su ostali poslanici iz vladajuće Srpske napredne stranke, a šef njihove poslaničke grupe Aleksandar Martinović, rekao je da je razlog njihovog ostanka to što čuvaju skupštinu od „onih koji bi hteli da “nasiljem, pretnjama i ucenama da preuzmu institucije i uzmu vlast u Srbiji”.\nFoto: 1 od 5 miliona /Facebook\nPredsednik Srbije Aleksandar Vučić je takođe prethodnih dana govorio da će svako ko izazove incident i neki vid nasilja biti sankcionisan i da će država odlučno stati na put svakom vidu nasilja. Vučić je danas izjavio da se ovim protestima neće postići ništa i da su oni samo vika i dreka.\nIz opozicije, tačnije Saveza za Srbiju, rekli su da oni ne žele da izazivaju nikakve incidente, da to radi vlast, i da ne žele da se ponašaju kao aktuelni režim.\nNa društvenim mrežama korisnici su delili obaveštenja da postoje opstrukcije od strane vlasti i da ljudi iz cele Srbije koji žele da dođu na protest autobusom ne mogu jer su polasci međugradskih autobusa iz pojedinih gradova obustvaljeni do 17 sati. Kako je portal N1 preneo, Autoprevoznici koji je trebalo da voze građane Paraćina na protest “1 od 5 miliona” u Beograd otkazali su prevoz jer su im pretili i ucenjivali ih, izjavio je organizator protesta u Paraćinu Nemanja Jovanović. Takođe, na protestu je rečeno da su blokirani prilazi Beogradu kod Bubanj potoka.\nProtesti 1 od 5 miliona traju već 14 nedelja, održavaju se petkom i subotom u više od 100 gradova Srbije.\nZa 19. april najavljen je veliki protest vlasti u Beogradu pod nazivom “Budućnost Srbije”.\nIzvor: RIC/N1, priredio: Miljan Paunović\nFoto/Cover: A. M.\nTags: 1 od 5 miliona, Beograd, protesti\nPrethodna vest Slučaj “Asanž”: Da li će osnivač Vikiliksa biti izručen Amerikancima?\nSledeća vest Dani Beograda: „Pogled sa Kalemegdana“


Košarac: Pripremili smo odluku o zabrani izvoza oblovine iz BiH – SVIJET ZANATA\nPosted by darkoudovicic on 14/03/2022 24/03/2022\nMinistarstvo vanjske trgovine i ekonomskih odnosa BiH pripremilo je Odluku o privremenoj zabrani izvoza određenih šumskih drvnih sortimenata radi osiguravanja neophodnih količina za prerađivačku industriju u BiH i očuvanja šuma.\n“Riječ je o odluci kojom se do kraja godine zabranjuje izvoz oblovine iz BiH. Odluku smo pripremili na temelju zaključaka zajedničkog sastanka sa predsjedavajućim Vijeća ministara BiH i premijerima Republike Srpske i Federacije BiH. Očekujemo da će Vijeće ministara BiH u što skorijem roku usvojiti predloženu odluku”, poručio je ministar spoljne trgovine i ekonomskih odnosa BiH Staša Košarac.\nPrema njegovim riječima, nakon negativnih posljedica pandemije covid-19 i povećane potražnje za proizvodima drvoprerađivačke industrije, neophodno je sve raspoložive količine šumskih drvnih sortimenata usmjeriti prema domaćim drvoprerađivačima u cilju daljeg rasta i razvoja ovog sektora.\n“U uslovima nedostatka sirovine na tržištu, privredni subjekti iz Republike Srpske i Federacije BiH su ograničeni na proizvodnju određenih količina, sa sirovinom koju uspiju obezbijediti sa tržišta. Zbog toga smatramo da je potpuno opravdano privremeno zabraniti izvoz šumskih drvnih sortimenata, kako bi domaći drvoprerađivači bili u mogućnosti da obezbijede dovoljne količine ove sirovine za svoju proizvodnju”, naveo je Košarac.\n“Ukrajina je jedna od najvećih izvoznika oblovine u svijetu. Postoje naznake da bi, zbog aktuelnih dešavanja u ovoj zemlji, moglo doći do velike potražnje za izvozom oblovine, što ne ide u prilog domaćim drvoprerađivačima. Naša namjera je da primarno razvijamo i unapređujemo domaće kapacitete i obezbijedimo uslove da potrebne količine sirovine ostaju našim drvoprerađivačima”, zaključio je Košarac.\nPodsjetimo, ovo je već najavljeno nakon sastanka predsjedavajućeg Vijeća ministara BiH Zorana Tegeltije sa entitetskim premijerima i državnim ministrom vanjske trgovine i ekonomskih odnosa. Tada je rečeno da nema straha od nedostatka određenih roba, ali da će morati zabraniti izvoz trupaca iz BiH.\nbosna i hercegovinadrvokosaracsvijet zanatavijece ministara\nPrethodni članak Jusuf Duraković: BiH fali bravara, a ne inžinjera, ali djeca žele da…\nSljedeći članak Da li je pomoć Vlade FBiH dovoljna da pokrije troškove obrtnika


Holandija podržava rezoluciju o Srebrenici – Nadlanu.com\nHolandija podržava rezoluciju o Srebrenici\nBUJANOVAC, 29. januara 2010. (Beta) - Holandski ambasador u Beogradu Ronald van Darten rekao je u petak da Holandija poštuje i podržava najavu predsednika Srbije Borisa Tadića da se donese rezolucija o Srebrenici.\nAmbasador je u Bujanovcu izrazio nadu da će Tadićeva inicijativa imati podršku i u parlamentu Srbije. Van Darten je izrazio nadu da će nakon usvajanja rezolucije ljudi dešavanja iz prošlosti nazvati pravim imenom.\n"Rezolucija se može doneti samo jednom i ne može se ponavljati tako da je na ljudima koji će o tome diskutovati ozbiljan posao. Naročito poštujemo obrazloženje predsednika Tadića da Srbija ne donosi rezoluciju zbog Evropske unije već zbog sebe", kazao je on. Prema njegovim rečima, svi političari u regionu moraju biti mnogo odgovorniji prema dešavanjima iz prošlosti da bi zauvek zatvorili to poglavlje svoje istorije i okrenuli se budućnosti.


Dmitrij Peskov optužuje ruskog opozicionara: Navaljni već duže vreme radi za CIA\nDmitrij Peskov optužuje ruskog opozicionara: Navaljni već duže vreme radi za CIA\nAutor: 01.10.2020. u 15:33\nPortparol Kremlja Dmitrij Peskov tvrdi da ruski opozicionar Aleksej Navaljni radi za Ameriknce i dodaje da su sve optužbe protiv predsednika Rusije neosnovane.\nPodesećamo da je opozicionar izjavio da ruski predsednik stoji iza incidenta u kojem je bloger, navodno, otrovan.\n- Rusija smatra da su neke od tih izjava apsolutno uvredljive i neprihvatljive -istakao je Peskov.\nNavalni je ranije za nemačke medije izjavio da smatra da je Putin odgovoran za njegovo navodno trovanje na letu iz Tomska ka Moskvi.\n- Tvrdim da Putin stoji iza toga i nemam bilo kakvu drugu verziju o tome šta se dogodilo - rekao je Navaljni.\nPeskov je na to odgovorio tvrdnjom da zapadne obaveštajne agencije, "pre svih američka Centralna obavještajna agencija (CIA), sarađuju sa ruskim opozicionarom Navaljnim".\n- Zaista, postoje informacije o tome i mogu konkretno da kažem da sa njim sarađuju stručnjaci iz CIA - istakao je Peskov.\nPrema njegovim rečima, kontakti između Navaljnog i stranih obaveštajnih agencija nisu prvi put primećeni i ne dešava se prvi put da ruski bloger od njih dobija instrukcije, javio je TASS.\nPredsedavajući ruske Državne dume Vjačeslav Volodin izjavio je ranije da je Navaljni radio sa zapadnim obaveštajnim i državnim agencijama i da je delovao u skladu sa njihovim interesi.\nCIAVladimir PutinDmitrij PeskovAleksej Navaljni


IMA SVEGA, ROBA SAMO STIŽE: Od uvođenja vanrednog stanja kroz Srbiju prošlo više od 20.000 kamiona\nTeretni saobraćaj funkcioniše bez većih problema\nSnezana Djuric Pijevac\t 23.03.2020. 14:44h\nBEOGRAD - Teretni saobraćaj na teritoriji Srbije u vreme vanrednog stanja i ograničenog kretanja zbog širenja virusa COVID-19 funkcioniše bez većih problema, a od uvođenja vanrednog stanja je kroz Srbiju prošlo više od 20.000 kamiona, izjavila je danas ministarka građevinarstva, saobraćaja i infrastrukture Zorana Mihajlović.\n"Od 15. marta, kada je uvedeno vanredno stanje, zaključno sa jučerašnjim danom, u Srbiju su ušla 20.802 kamiona, od čega je 9.529 kamiona za snabdevanje naše zemlje, a 11.273 kamiona je bilo u tranzitu. Samo u toku jučerašnjeg dana na teritoriju Srbije ušlo je 2.119 kamiona, od toga 952 u našu zemlju i 1.167 je nastavilo put dalje, kroz tranzit, koji snabdevaju svom potrebnom robom i namirnicama gradjane Srbije i regiona", izjavila je Mihajlović.\nVozači kamiona su izuzeti iz mera zabrane kretanja i prolaze kroz sve kontrolne mere. Domaći vozači dolaze do mesta odredišta i potom se javljaju sanitarnim inspektorima, te bivaju u izolaciji do sledećeg putovanja.\nkamionišleperirobavanredno stanjeCovid 19koronazalihe


Premijer Konaković, gradonačelnik Skaka i UN-ova koordinatorica Sinanoglu: Najavljena konkretna podrška radu EDUS-a, ali i saradnja u provedbi ciljeva održivog razvoja | Vlada Kantona Sarajevo\nPremijer Konaković, gradonačelnik Skaka i UN-ova koordinatorica Sinanoglu: Najavljena konkretna podrška radu EDUS-a, ali i saradnja u provedbi ciljeva održivog razvoja\nRazmatranje modaliteta podrške Nevladinoj organizaciji za rad s djecom s poteškoćama u razvoju EDUS te dalja saradnja Kantona i Grada Sarajeva sa UNDP-em na provođenju ciljeva održivog razvoja teme su o kojima su danas razgovarali premijer Kantona Sarajevo Elmedin Konaković i gradonačelnik Grada Sarajeva Abdulah Skaka sa rezidentnom koordinatoricom UN u Bosni i Hercegovini Sezin Sinanoglu.\nOvom prilikom, najavljena je realizacija konkretne pomoći i podrške radu EDUS-a u vidu dodjele zgrade na području općine Novo Sarajevo, gdje bi bili smješteni centri kroz koje bi ovo udruženje zbrinulo i educiralo djecu s poteškoćama u razvoju, pri čemu se prije svega misli na predškolski odgoj i obrazovanje ovih mališana.\nKoordinatorica Sinanoglu je upoznala premijera i gradonačelnika sa dosada poduzetim aktivnostima koje su se, između ostalalih, odnosile na dogovorenu podršku nekih istanbulskih općina ovom udruženju.\nPremijer Konaković je informisano koordinatoricu Sinanoglu sa svim vidovima podrške koju Kanton Sarajevo pruža EDUS-u, ali i drugim sličnim udruženjima.\n„Četvrti sprat objekta Osnovne škole 'Vladislav Skarić' dodijeljen je EDUS-u i tu je sada smješten vrtić kojeg pohađaju djeca članova ovog udruženja, a Kanton Sarajevo plaća sve režijske troškove njihovog boravka“, naveo je premijer Konaković te istakao da zbog kompleksnosti ove problematike i različitih stavova roditelja ove djece institucionalizacija ovog ili nekog sličnog udruženja ne bi bila dobar potez. Dodao je kako je Vlada KS spremna na sve moguće načine podržati njihov rad, a time i rast i obrazovanje ove djece.\nPrema riječima gradonačelnika Skake, slične aktivnosti vodi i Grad Sarajevo u saradnji s EDUS-om, kao i da će ih nakon ovog sastanka potpuno usaglasiti i iskoordinirati sa Kantonom.\n„Grad Sarajevo trenutno radi na izgradnji i opremanju dva inkluzivna parka sa udruženju 'Dajte nam šansu'“, kazao je gradonačelnik i upoznao prisutne sa dogovorom postignutom sa Turskom razvojnom agencijom TIKA koja je spremna podržati renoviranje i opremanje EDUS-ovog objekta u Novom Sarajevu.\nRazgovarano je provedbi ciljeva održivog razvoja koji su trend u savremenom svijetu te predloženo da Kanton Sarajevo, zbog ranije realiziranih aktivnosti i izrađene Strategije razvoja KS sa UNDP-em, bude ambasador održivog razvoja u BiH.\n„Vrlo rado ćemo učestvovati u svim aktivnostima koje se tiču strateškog planiranja i dostizanja ciljeva održivog razvoja, a naš zastupnik u ovim aktivnostima će biti Sarajevska razvojna agencija SERDA“, istakao je premijer Konaković te zamolio današnju gošću da se Kantonu, ali i Gradu Sarajevo obrati sa zvaničnim pismom sa detaljima buduće saradnje.


Sprinteri uspešno okonačali zimske pripreme, Rosić pionirski prvak Beograda, Jovanović debitovao u seniorskoj reprezentaciji\n24.01.2020 Sprinteri uspešno okonačali zimske pripreme, Rosić pionirski prvak Beograda, Jovanović debitovao u seniorskoj reprezentaciji\nSprinteri su po pozivu selektora Zukovića boravili na reprezentativnim pripremama u Beogardu u periodu 10. - 20. januar. Pored sitnih zdravstvenih problema koji su uobičajeni u ovom periodu, može se reći da su pripreme bile dosta uspešne i da se nakon kratkog perioda aktivnog odmora mogu očekivati odlični rezultati od strane svih učenika priprema već u toku februara meseca. Treba napomenuti da niti jednom našem atletičaru zima i dvoranski deo sezone nije prioreitet, već da se glavni rezultati očekuju na leto (Grnović bi trebao da se približi cifri od 8000, Jovanović cifri od 7000, a Rosić i Erdevički da napadnu pionirski rekord Srbije u osmoboju koji drži njihov klupski drugar Nemanja Mišić).\nU sredu je u Novom Mestu (Slovenija) okončan inauguracioni tromeč reprezentacija Srbije, Hravtske i Slovenije u skoro svim dvoranskim disciplinama (sedmoboj i petoboj nisu bili na reprertoaru, kao ni 200m). Od strane selektora Zukovića, pozvana su dva predstavnika Ak Sprinta da skaču moktkom - Jovanović Đorđe i Grnović Aleksandar. Grnović je morao da otkaže nastup zbog nedostatka motke, umora od tek okončanih priprema i preporuke doktora da se zbog lakše povrede sačuva od napora do početka februara. Jovanović je imao soilidan nastup omogućivši pobedu muškoj ekipi i drugo mesto ekipno za Srbiju.\nU nedelju je na Otvorenom prvenstvu Beograda odličan nastup imao Veljko Rosić, osvojivši zlato i lični rekord u skoku udalj i bronzu u skoku uvis. Bitno je napomenuti da je Veljko skakao umornih nogu i iz punog treninga, te se može očekivati da već na prvom takmičenju priđe jako blizu ciframa od 180 cm skoka uvis i 6 metara u skoka udalj.\nSprintere ovog vikenda očekuje Prvenstvo Srbije za juniore, a sledećeg Prvenstvo Srbije za seniore, pa se cela ekipa seli u Bukurešt (Rumunija) na svoj prvi višeboj u 2020. godini.\nVi ste posetilac br: 14 906 353


Vučić neće potpisati sporazum sa Rusijom - Dnevni list Danas\nPočetna » Politika » Vučić neće potpisati sporazum sa Rusijom\nI dalje nepoznat tačan datum posete ruskog premijera Dmitrija Medvedeva Srbiji, kažu za Danas u Vladi Srbije\nVučić neće potpisati sporazum sa Rusijom\n*Predsednik Srbije nije razgovarao sa premijerom o sporazumu\nPremijer Srbije Aleksandar Vučić neće potpisati sporazum sa Rusijom kojim se Rusko-srpskom centru u Nišu daje sličan status koji je nedavno dobio NATO. Kako Danas saznaje iz izvora bliskih premijeru, Vučić već tri godine odbija da potpiše taj sporazum, a od te svoje odluke neće odustati ni sada, uprkos pozivima i stalnim apelima i „pritiscima da to učini“ kada premijer Rusije Dmitrij Medvedev bude posetio Beograd.\n0Piše: S. Čongradin 02. marta 2016. 20.35\nKako je Danasu rečeno u Vladi Srbije, datum posete Dmitrija Medvedeva Srbiji još nije poznat. Ranije je, s ruske strane, najavljeno da bi dolazak Medvedeva trebalo da se dogodi na proleće, a Danasovi izvori spekulisali su da će premijer Ruske Federacije doći usred izborne kampanje u Srbiji, polovinom aprila. Međutim, kako nam je juče rečeno u Vladi Srbije, datum dolaska je i dalje potpuno nepoznat.\nKako prenose Danasovi izvori bliski premijeru Vučiću, srpski premijer ne želi da zajedno sa Dmitrijom Medvedevim stavi potpis na sporazum kojim bi se ruskom centru u Nišu dao diplomatsko povlašćeni status u odnosu na domaće zakonodavstvo. Ukoliko bi se pak odlučio na taj potez, sporazum bi se našao u Ministarstvu unutrašnjih poslova na usaglašavanju jer je to u ingerenciji tog resora Vlade Srbije.\nZvanična Moskva burno je reagovala na usvajanje Zakona o saradnji Srbije sa NATO, a odmah potom ambasador Rusije u Srbiji Aleksandar Čepurin poručio je da ne vidi zbog čega ne bi bio pečatiran i sporazum koji bi dao diplomatski imunitet i ruskim humanitarcima u Centru u Nišu. Isti stav je izneo zatim i predsednik Srbije Tomislav Nikolić, koji je samo dan ranije stavio potpis na Zakon o sporazumu sa NATO. Kako saznajemo, Nikolić o potpisivanju tog sporazuma nije konsultovao Vučića, a poziv predsednika da bi premijer to trebalo da učini Vučić je shvatio u vrlo negativnom kontekstu.\nKako su za Danas rekli izvori bliski Vučiću, Nikolić, prema njihovom tumačenju, pokušava da ostavi utisak u javnosti da je pokušao da utiče na potpisivanje sporazuma sa Rusijom kako bi taj utisak stekao i Vladimir Putin, koji će 9. marta biti domaćin predsedniku Srbije u Moskvi. S druge strane, u kabinetu predsednika Nikolića objašnjavaju za Danas da se njegovo zalaganje za potpisivanje sporazuma sa Rusijom zasniva na navodnom uspostavljanju balansa i potvrde vojne neutralnosti.


U Srbiju stigle vakcine iz Kovaksa, 57.000 doza AstraZeneke – Objektivni\nPočetna/Covid 19/U Srbiju stigle vakcine iz Kovaksa, 57.000 doza AstraZeneke\nU Srbiju stigle vakcine iz Kovaksa, 57.000 doza AstraZeneke\nBEOGRAD – Prvi kontingent vakcina iz Kovaks mehanizma stigao je danas oko 19 časova na beogradski aerodrom „Nikola Tesla“.\nU Srbiju je na ovaj način dopremljeno 57.000 doza vakcina AstraZeneke.\nVakcine iz EU dočekali su na aerodromu ministar za evropske integracije Jadranka Joksimović, zamenik direktora Svetske zdravstvene organizacije dr Mengistu Abebauehu Asefa, direktorka Unicefa u Srbiji Dejana Kostadinova i šef političkog sektora Delagacije Evropske unije u Srbiji Dirk Lorenc.\nBili smo u prilici da odgovornim ponašanjem i važnom ulogom i aktivnošću predsednika države Aleksandra Vučića i premijerke Ane Brnbić sa svih strana nabavimo vakcine, rekla je ona i pozvala građane da se vakcinišu.\nZamenik predstavnika Svetske zdravstvene organizacije u Srbiji Mengistu Asefa izjavio je večeras da su vakcine ključni alat u borbi protiv kovida, jer niko nije bezbedan dok svi ne budu bezbedni, zbog čega pozdravlja prvi kontigent vakcina za Srbiju iz mehanizma Kovaks.\nOn je na konferenciji za novinare na beogradskom aerodromu, pošto su stigle prve doze vakcine iz mehanizma Kovaks, pohvalio proces vakcinacije u Srbiji i ponovio da je bez obzira na to potrebno poštovati sve javno-zdravstvene mere.\nDirektorka Unicefa Dejana Kostadinova izjavila je večeras da je u Srbiju stigla prva tranša vakcina iz Kovaks mehanizma od 57.600 doza.\nŠef političkog sektora Delegacije EU u Srbiji Dirk Lorenc rekao je večeras da je Srbija daleko napredovala u procesu vakcinacije, ali da je borba protiv pandemije korona virusa daleko od kraja.\nVirus se još širi i nadamo se da će ove doze pomoći da se spasu životi. EU je, sa državama članicama, najveći donator Kovaks mehanizma sa 2,2 milijarde evra za ceo svet, rekao je Lorenc.\nDo sada je već isporučeno 30 miliona doza tamo gde su napotrebije i dobro je da su stigle i u Srbiju, kazao je Lorenc.


Dunavski biznis forum je plod privatnog i javnog partnerstva, tačnije saradnje ,,Medija inventa“ d.o.o. i Pokrajinske vlade, sa ciljem da se promoviše i afirmiše Dunavska strategija. Ove godine, osmi po redu, Forum se organizuje pod pokroviteljstvom Privredne komore Srbije, Pokrajinske vlade i Grada Novog Sada, u organizaciji ,,Medija inventa“ d.o.o., Unije poslodavaca Srbije, Udruženja za evropsku teritorijalnu saradnju TERIS sa sedištem u Sloveniji, Instituta evropskih regiona iz Salcburga i Klastera ,,Ekopanonija“ iz Novog Sada.\nOvogodišnji Forum je u znaku povezivanja ljudi, tržišta i stvaranja novih kulturnih obrazaca u dunavskom slivu. Jedan je od najznačajnijih regionalnih skupova, posvećen implementaciji Dunavske strategije i uticaju biznisa na njen odgovoran i održiv razvoj. Ove godine, pored zemalja iz regiona i zemalja EU, učestvuju i gosti iz Jordana, Ujedinjenih Arapskih Emirata, Malezije, Vijetnama i Indonezije. S obzirom na to da je Dunavska strategija jedan od značajnijih razvojnih programa, izazov je, ali i motiv, prevashodno zbog činjenice da u Dunavskoj regiji živi oko 100 miliona ljudi.\nOtvarajući Forum, potpredsednik Đoković je naglasio da sam forum ima kao glavni cilj što bolje povezivanje i dostizanje boljeg životnog standarda u regionu, te da je jedan od stubova Dunavske strategije upravo kultura, pored biznisa, transporta i zaštite životne sredine.\n,,Ono što je stvorilo svest o postojanju Dunavskog regiona i što je simboliziralo potrebu za njegovom institucionalnom organizacijom jeste kultura. Kao što su kroz istoriju civilizacije nastajale pokraj velikih reka, tako su se slični procesi neminovno odigravali duž dunavskog toka. Sve se to može otelotvoriti u frazi da se različitosti privlače, ali da sličnosti stvaraju. Mi smo ujedinjeni u sličnosti, kojoj dajem ime Dunavska kultura. Upravo u svesti o kulturnom obrascu i identitetu nastaju materijalne ekspresije kulture“, rekao je Đoković i uputio poruku da je neophodno probuditi svest o Dunavskoj kulturi.\nU okviru 8. Dunavskog biznis foruma Ivan Đoković je učesnik i današnjeg značajnog privrednog panela, koji će i voditi, pod nazivom ,,Biznis i njegova uloga u izgradnji i jačanju prosperiteta“.


Lov i još ponešto - NAOS: NOVA VLAST DA OMOGUĆI BOLjE PROPISE ZA VLASNIKE ORUŽJA\nNAOS je uputio otvoreno pismo političkim strankama koje učestvuju na "Izborima 2020" sledeće sadržine:\nVreme je da vlast pokaže iskreno poštovanje prema legalnim vlasnicima i korisnicima oružja koji predstavljaju jednu kvalitetnu grupaciju ljudi koji poštuju propise i vrlo su lojalni svojoj državi. Naglašavamo da u Srbiji ima oko 580.000 legalnih vlasnika oružja a oni su građani sa pravom glasa koji sa članovima svojih porodica čine preko milion glasača.\nVeć dugo vremena legalni vlasnici oružja za ličnu bezbednost plaćaju neprimeren godišnji porez na registrovano oružje (koji skoro da ne postoji nigde u svetu) a koji često iznosi više od vrednosti samog oružja.\nZakonom o oružju i municiji iz 2015 godine legalnim vlasnicima oružja je naneta velika šteta u smislu ne poštovanja stečenog prava i naplaćivanja već jednom plaćenih taksi.\nPrema statističkim podacima učešće legalnog oružja u izvršenju krivičnih dela je oko 1,8 %. Što predstavlja ozbiljan razlog da propisi o oružju treba da budu liberalniji i podsticajni za građane Srbije da ako žele da imaju oružje to bude na legalan način. Naravno na drugoj starni sankcije za posedovanje oružja „na crno“ treba da budu strožije a naročito sudska praksa u izricanju sankcija. Moramo biti svesni činjenice da kriminalce propisi uglavnom ne interesuju i da su oni uvek okrenuti „crnom tržištu“, dok legalni vlasnici zaista predstavljaju kvalitetan i disciplinovan sloj stanovništva Srbije.\nSmatramo da je važno da javnost zna tačne podatke o naoružanosti građana Srbije. U Srbiji ima oko 900.000 komada registrovanog vatrenog oružja koje je u vlasništvu oko 580.000 građana. Statistički to znači da je tek oko 8% građana naoružano. Poređenja radi u Americi je preko 80% građana naoružano, u Finskoj, Norveškoj i Švajcarskoj legalno oružje ima svaki drugi građanin. Vraćanje obaveznog služenja vojnog roka bi značajno podiglo obrazovanje o oružju. Oružje ne sme biti tabu tema. Viši nivo obrazovanja o oružju će apsolutno uticati na smanjenje ilegalnog oružja. U tom cilju potrebno je da se donesu liberalniji propisi o oružju i jednostavniji uslovi da se dođe do legalnog oružja. . . Nacionalna asocijacija za oružje Srbije očekuje od nove vlasti razumevanje i podršku u naporu da napravi savremen pravni milje za život i rad vlasnika oružja dostojan čoveka. Smatramo da će uzajamna podrška otvoriti put ka napretku demokratskog društva i ljudskih prava u zemlji.\nMr Zorica Subotić\nizvor: NAOS facebook stranica


Novi Volkswagen Passat (za Ameriku)\n14 Jan 2019 - 13:22 Noviteti Link\nVolkswagen je u oktobru prošle godine već predstavio novi Passat za Kinu, a dok čekamo da stigne i obnovljeni model za evropsko tržište, pred nama je sada novi Passat za Severnu Ameriku.\nU stvari, možda je bolje reći da se ovde radi o redizaniranoj verziji, budući da je Passat modelske godine 2020 za Severnu Ameriku zadržao staru platformu i nije dobio najnoviju MQB arhitekturu.\nKako bilo, 2020 Passat ima premijeru na sajmu automobila u Detroitu, a u prodaji će se pojaviti krajem leta.\nPrve zvanične fotografije pokazuju izmenjeni izgled eskterijera (po uzoru na nove modele ove marke, pre svega najnovije Jette), pri čemu se ovde radi o Passatu sa R-Line paketom opreme (što podrazumeva i agresivniji prednji branik, crne retrovizore i okvire stakala, atraktivnije dvobojne točkove, spojler na prtljažniku...).\nIzmene je pretrepela i unutrašnjost (nova instument tabla, unapređeni infotainment sistem, gloss black detalji...), a deo opreme će između ostalog činiti i sistem automatskog kočenja, adaptivni tempomat i sistem za održavanje vozila u kolovoznoj traci.\nU zavisnosti od paketa opreme, točkovi su od 17, 18 ili 19 inča.\nPod haubom je 2,0 litarski turbo benzinac sa 129 kW/176KS i 280 Nm obrtnog momenta (u paru sa 6-stepenim automatskim menjačem), dok 3,6 litarski VR6 motor sa 283KS i 349 Nm, koji je bio u ponudi kod prošle verzije, ovde neće biti dostupan.


Capcom pod napadom hakera | Games online shop\nČini se da nisu ukradeni podaci korisnika\nJapanska firma Capcom poseduje velike franšize kao što su Resident Evil, Street Fighter i Mega Man. Izjavili su da su neke od njihovih unutrašnjih mreža "suspendovane zbog neovlašćenog pristupa van kompanije". Naveli su i „Trenutno“, što znači nije bilo znakova da je pristupljeno informacijama o kupcima.\nNapad je primećen nakon što su interne mreže počele da imaju problema koji su uticali na e-poštu kompanije i servere na kojima čuvaju svoje datoteke, navodi se u saopštenju.\n"Capcom je izrazio duboko žaljenje zbog neprijatnosti koje bi mogle da izazovu probleme". Izgleda da napad nije uticao na onlajn igranje i web lokacije, a istraga je u toku. Capcom nije rekao čemu je pristupljeno niti da li je ukraden bilo kakav materijal dok ucenjivači tvrde da imaju 1B ukradenih podata koje će obrisati kada im novac bude isplaćen. Navode da imaju sve bitne finansijske izveštaje, informacije o inelektualnoj svojini, pa čak i emailove i chat razgovore. Hakovali su, kako tvrde, 2,000 uređaja na Capcom mreži a zahtevaju $11,000,000 USD u bitkoinima.\nTo je najnovije u nizu nedavnih curenja informacija i hakovanja kompanija u gejming industriji.\nPočetkom ove nedelje, objavljeno je da je Ubisoft-ova igra o hakovanju, Watch Dogs: Legion možda hakovana, a njen izvorni kod je ukraden i navodno je objavljen na mrežama. Ubisoft, međutim, nije potvrdio izveštaje, rekavši samo: "Svesni smo tvrdnje grupe i trenutno istražujemo potencijalni incident u vezi bezbednosti podataka". Ista hakerska grupa takođe tvrdi da je pristupila internim informacijama programera Crytek.\nBila je ovo loša nedelja za developere -Ubisoft, Crytek i sada Capcom. Tvrdi se u raznim izveštajima da bi uskoro moglo biti otkriveno još većih hakovanja video igara. Iako izgleda da su ovde u pitanju neke velike zavere, možda neka vrsta nove hakerske kampanje koja se poklopila sa lansiranjem konzola sledeće generacije, stručnjaci tvrde drugačije. Stručnjaci za kibernetičku sigurnost tvrde da se radi o slučajnim a ne koordiniranim napadima hakera.\nPrve dve su navodno žrtve relativno male bande ucenjivača koja sebe naziva Egregor, a analiza ukazuje na to da je Capcom zbog otkupa napala poznatija grupa Ragnar Locker. Sve ovo može napraviti problem objavljivanjem, deljenjem i prodajom skupih izvornih kodova novih i starih igara. Nijedna ugledna kompanija za igre ne bi koristila ukradene podatke, ali nezvanične verzije ili pop up nam slede ukoliko hakeri ostanu pri svojim pretnjama.


Srbija troši pet puta više od evropskog proseka 27 Jul 2017 - alo\nU Srbiji 2,5 miliona domaćinstava potroši gotovo pet puta više struje od evropskog proseka, istaknuto je tribini "Edukacija kupaca o liberalizaciji tržišta", koja je održana danas u zgradi opštine Palilula u Beogradu. Na skupu u organizaciji agencije Ninamedia i "Elektroprivrede Srbije" rečeno je da štedljive sijalice u domaćinstvu koristi nešto više od polovine građana Srbije, a u proteklih nekoliko godina, 38 odsto građana Srbije ugradilo je novu stolariju i toplotnu izolaciju.\nIstraživanje Ninamedije pokazalo je da 62 odsto građana nema ugradjenu izolaciju i to najviše u Beogradskom regionu.\n"Energetsku efikasnist ne teba posmatrati kao štednju jer ona podrazumeva odricanja, dok se energetskom efikasnošću ne narušava kvalitet života već smanjujemo troškove i čuvamo životnu sredinu", kaže inženjer elektrotehnike Stefan Sikimić.\nGovoreći o načinima kako svako domaćinstvo u Srbiji može da uštedi racionalnim korišćenjem kućnih aparata, Sikimić je istakao da samo jedan centimetar leda u frižideru povećava potrošnju tog aparata za deset odsto, te je neophodno, poručuje, redovno "topiti" frižidere.\n"Najosnovnije je i da obične sijalice zamenimo štedljivim led sijalicama koje traju i do šest puta duže i mogu da se recikliraju. Televizor, na primer, iako je isključen troši 24 odsto energije, te ga je potrebno isključiti iz struje nakon izlaska iz stana", objašnjava Sikimić.\nIstraživanje pokazuje i da je upotreba štedljivih sijalica najmanja u regionu Beograda, u odnosu na ostale regione u Srbiji, a najveće štediše su i dalje, penzioneri.\nPodaci istraživanja pokazuju da 81odsto gradjana Srbije štedi električnu energiju u svom domaćinstvu, dok 19 odsto to ne radi.\nPrema mišljenju 30,8 odsto građana Srbije, najveća posledica prekomerne potrošnje električne energije na globalnom nivou je nesigurnost u snadbevanju električnom energijom, i to u većoj meri smatraju ispitanici iz regiona Beograda i Zapadne Srbije.\nPolovina gradjana smatra da lično, kao pojedinci, mogu pozitivno da utiču na održivi razvoj i prekomernu potrošnju struje i to su uglavnom gradjani sa završenom višom školom i fakultetom.\nTakođe, kažu brojke, više od polovine gradjana Srbije (52,7 odsto) navodi da se najviše greju na drva, dok nešto manje od četvrtine (23,4 odsto) koristi centralno grejanje, a 12,6 odsto ispitanika se greje na struju dok se svega 7,2 gradjana greje na gas.\nU EPS-u objašnjavaju da je prosečan radni vek obične sijalice 1,500 sati, štedljivih sijalica 8,000, a led sijalica 25,000 sati, a kako kažu, isplativost upotrebe štedljivih sijalica se vidi ako se uporede trenutne cene najpovoljnijih na tržištu, za koje je potrebno izdvojiti 59 dinara, odnosno za štedljive 299, dok led sijalice koštaju 279 dinara.


Šta će u 2021. da poskupi, šta će da se promeni | Radio Kosovska Mitrovica\nPočetak drugog polugodišta na centralnom Kosmetu\nDeo Gračanice 11 dana bez struje\nPreminuo još 21 pacijent, koronavirusom zaraženo još 1.578 osoba\n31. December, 2020 08:50 |\nPrvog dana 2021. godine stupaju na snagu novi zakoni, počinju da važe neka nova pravila i nova poskupljena. Porezi, struja, TV pretplata, testovi za koronavirus sve će to od 1. januara biti skuplje. U novoj godini biće veće penzije, plate u javnom sektoru kao i veća pomoć za nezaposlene porodilje.\nNaredne kalendarske godine žene će u starosnu penziju moći sa 63 godine i dva meseca života, umesto sa 63, koliko im je bilo potrebno da sada. Potreban broj godina radnog staža za njih ostaje isti – minimum 15 godina.\nMuškarci u starosnu penziju u narednoj godini idu po starom – sa 65 godina života i 15 godina staža upisanog u radnu knjižicu. Njihov odlazak u redovnu penziju ostaće isti, ali će doći do promena kod onih koji budu želeli da se prevremeno penzionišu.\n“Neophodno je da lice ima 40 godina staža i 59 godina života. A za žene neophodno je da imaju navršenih 58 godina i četiri meseca života i što se tiče staža to je 39 godina i četiri meseca”, objasnio je Vladimir Stanković iz PIO fonda.\nKod žena je, kako je rekao, kao uslov predviđeno da se svake godine pomera za dva meseca.\nMinimalna cena rada za 2021. godinu\nMinimalna cena rada, bez poreza i doprinosa za obavezno socijalno osiguranje, za period januar – decembar 2021. godine iznosiće 183,93 dinara (neto), po radnom času.\nVlada Srbije je donela odluku o povećanju minimalne cene rada sa 172,54 na 183,93 dinara po satu. Odluka je objavljena u Službenom glasniku RS, broj 116 od 16.9.2020. godine.\nŠta sve poskupljuje od početka 2021.\nIzmenama pojedinih zakona propisane su veće akcize i takse, pripremljene su nove prosečne vrednosti kvadrata nekretnina, a pojedine režije poskupele posle četiri godine stagnacije cena.\nVozači bi već od sledećeg meseca mogli da očekuju nove cenovnike na benzinskim pumpama, pošto je vrednost nafte na svetskim berzama porasla čak za 33 odsto u poslednjih mesec i po dana. Sirova nafta brent je prošle nedelje, prvi put od marta, na svetskim berzama dostigla vrednost od 50 dolara po barelu. Poznavaoci prilika očekuju da će se to odraziti i na cenu goriva u našoj zemlji, koje bi već u januaru moglo da poskupi dva do četiri dinara po litru . Ipak, nešto je realnija procena da bi se globalna dešavanja mogla preliti na srpsko tržište tek za dva do tri meseca, jer otprilike toliko unapred srpski naftaši kupuju sirovinu na svetskoj berzi.\nPrema predloženim izmenama zakona o akcizama, u naredne četiri godine očekuje se dodatno poskupljenje običnih cigareta i nesagorevajućeg duvana, a prvo koje će se desiti biće već u januaru i to za 10 dinara po paklici.\nTo znači da će država po ovom osnovu od Nove godine uzimati proizvođačima 76,75 dinara umesto 74,50. To je norma koja je predviđena novim zakonskim rešenjem po kome će se dva puta godišnje, sve do kraja 2025. godine, za 1, 5 uvećavati specifična akciza. Uz nju se, na cenu cigareta zaračunava i proporcionalna komponenta ovog nameta od 33 odsto, a na sve to se dodaje i PDV pa će zbog uvećanih državnih nameta proizvođači povećati cenu za 10 dinara. Tako će najjeftinije zadovoljstvo pušače koštati 270 dinara, a oni koji vole kvalitetniji duvan moraće iz džepa da izdvoje i 400 dinara.\nDok je u Beogradu cena za isporučenu vodu i odvođenje otpadnih voda za sve kategorije potrošača od 1. januara skuplja za pet odsto, u Novom Sadu je najavljeno uvođenje fiksne naknade od 118 dinara “za spremnost sistema vodovoda i kanalizacije”. Ova cena od 118 dinara bi se plaćala bez obzira na mesečni iznos koji Novosađani plaćaju za vodu i kanalizaciju, što znači da će i onaj ko ima 0 dinara potrošnje morati da plati ovu naknadu u punom iznosu. Sa novim nametom, JKP “Vodovod i kanalizacija” će prihodovati skoro 229 miliona dinara godišnje, što je oko 10 odsto prihoda na osnovu naplate potrošnje vode i odvođenja otpadnih voda.\nCena pi-si-ar testiranja na zahtev raste za 50 odsto od prvog januara, po novoj odluci Vlade, a na predlog Kriznog štaba za zaštitu zdravlja stanovništva od zarazne bolesti kovid-19. Do 1. januara državljani Srbije će testiranje na lični zahtev plaćati 6.000 dinara, dok će od početka 2021. godine cena jednog testa iznosti 9.000 dinara.\nStruja u Srbiji poskupeće od 1. februara 2021. godine u odnosu na postojeću cenu za 3,4 odsto, objavila je danas Agencija za energetiku.\nSavet Agencije za energetiku na današnjoj sednici je, na JP “EPS Beograd”, dao saglasnost na odluku o ceni električne energije za garantovano snabdevanje, navedeno je na sajtu Agencije.\nProsečna cena električne energije za kupce koji imaju pravo na garantovano snabdevanje po regulisanim cenama, u koje spadaju domaćinstva i mali kupci, utvrđena je, kako se navodi, “na osnovu maksimalno odobrenog prihoda iznosi, bez poreza i taksi, 7,867 dinara po kilovat satu i veća je u odnosu na postojeću prosečnu cenu za 3,4 odsto”.\nNova cena za garantovano snabdevanje primenjivaće se počev od 1. februara 2021. godine, najavila je Agencija, navodeći da je “i nakon ove korekcije, prve od novembra 2019. godine, cena električne energije u Srbiji i dalje značajno niža od cena u zemljama regiona i Evrope”.\nOd 1. januara veće penzije i plate u javnom sektoru\nVeća primanja u novoj godini treba da očekuje i oko 1,7 miliona penzionera, jer je za 2021. najavljen rast penzija po švajcarskoj formuli i to za 5,9 procenata. Posle povećanja, prosečna penzija će sa sadašnjih 27.769 dinara biti povećana na 29.407 dinara, odnosno za 1.638 dinara. Praktično, od 2021. će umesto 10.000 dinara penzije penzioneri dobijati oko 600 dinara više, dok će oni sa najvećim primanjima (iznad 100.000) imati povišicu od najmanje 6.300 dinara.\nPenzije će u narednoj godini rasti po dogovorenom modelu – švajcarskoj formuli koja podrazumeva usklađivanje primanja najstarijih građana sa 50 odsto inflacije i 50 odsto rasta prosečne zarade, a iz Vlade Srbije je od 2022. godine najavljen novi model koji bi omogućio još veći rast. Cilj je da prosečna penzija 2025. dostigne nivo od 400 evra.\nOd 1. januara sledeće godine penzije će biti veće za 5,9 odsto, na osnovu švajcarske formule, naveo je za ministar finansija Siniša Mali.\nSiniša Mali je naveo da će od 1. januara penzije biti povećane za 5,9 odsto,minimalna cena rada za 6,6 odsto, kao i povećanje plata u javnom sektoru.\nIstiče da će od 1. januara pet odsto povećanje plate dobiti medicinski radnici, dok će ostali zaposleni u javnom sektoru dobiti 3,5 odsto, a ostalih 1,5 odsto povećanja oni će dobiti od 1. aprila.\nMali je potvrdio da će vojnici, pored toga, dobiti dodatno povećanje do deset odsto.Istakao je da će od 1. januara za pet odsto biti povećane plate medicinskih radnika, dok će ostali zaposleni u javnom sektoru dobiti 3,5 odsto, a ostalih 1,5 odsto povećanja dobiće od 1. aprila.\nVeća pomoć za nezaposlene porodilje\nOd 1. januara jednokratna pomoć za nezaposlene porodilje u Beogradu, i one sa niskim primanjima, biće uvećana za 5.000 dinara. Tako će nezaposlene porodilje dobijati 30.000 dinara, a ukupna pomoć za prvo dete iznosiće 50.000 dinara.\nTo ne isključuje prava iz republičkog budžeta jer svaka porodilja ima pravo na još 100.000 dinara, dečji dodatak i sva ostala davanja.\nSkuplje i u bankama\nZa SMS obaveštenja mesečno će biti potrebno 100, umesto 70 dinara, a minimalna naknada za isplatu keša korišćenjem platne kartice na bankomatu ili šalteru druge banke umesto 150 biće 200 dinara.\nTako ćete za godinu dana samo za održavanje računa umesto dosadašnjih 1.920 dinara, plaćati 2.280, dok će vas SMS obaveštenja ubuduće koštati 1.200 umesto sadašnjih 840 dinara.\nUdar i na frilensere\nNekako se u poslednje vreme najviše čuje glas frilensera sa tvrdnjom da će im obaveze napraviti pravi finansijski udar.\nNaplata poreza za ono što rade je već krenula, ali će biti intenzivirana od januara.\nSada dobijaju rešenja po osnovu kojih treba, u roku od 15 dana da uplate porez na ime prihoda iz prethodnih pet godina. Pojedinci tvrde da ukupan ceh iznosi i po nekoliko hiljada evra.\nMinimalac ide na 32.000 dinara\nOd 1. januara povećava se i minimalna zarada, i to za 6,6 odsto. Tako će oko 350.000 ljudi koji danas primaju minimalac od 30.000 dinara, u 2021. godini dobijati 32.126 dinara mesečno.\nNapuštanje dosadašnje kontrole zapošljavanja u javnom sektoru\nIzmenama i dopunama Zakona o budžetskom sistemu, predviđa se i napuštanje dosadašnje kontrole zapošljavanja u javnom sektoru i uvođenje fleksibilnijeg sistema koji omogućava da korisnici javnih sredstava ubuduće sami donose odluke o zapošljavanju, shodno potrebama i u zavisnosti od novca kojim raspolažu.\nIzmenama tog zakona predviđeno je ograničenje, a to je da se ne može zaposliti više od 70 odsto od broja zaposlenih koji su napustili to preduzeće tokom prethodne godine.\nKako proći tehnički, šta sa plinom?\nUvoz vozila sa Evro 3 motorima će, prema najavama države, biti zabranjen do kraja 2020. godine, a od polovine 2021. čak oko milion vozila u Srbiji možda neće moći da prođe tehnički pregled zbog emsije štetnih gasova\nUvoz vozila sa Evro 3 motorima će, prema najavama države, biti zabranjen do kraja 2020. godine, a od polovine 2021. čak oko milion vozila u Srbiji možda neće moći da prođe tehnički pregled zbog emsije štetnih gasova.\nTakođe, još nije razjašnjeno kako će se tretirati stariji automobili sa benzinskim motorima koji imaju ugrađen plin.\nStručnjaci kažu da kada budu stroži uslovi po pitanju merenja izduvnih gasova da većina motora Evro 3 neće proći, ali i ni pojedini motori višeg standarda, u zavisnosti od njihovog stanja.\nMenja se Zakon o slobodnom pristupu informacijama od javnog značaja\nNakon novogodišnjih praznika formiraće se Radna grupa koja će se baviti izradom nacrta teksta izmena i dopuna Zakona o slobodnom pristupu informacijama od javnog značaja.\nMinistarka državne uprave i lokalne samouprave Marija Obradović i Poverenik za informacije od javnog značaja i zaštitu podataka o ličnosti Milan Marinović iskazali su spremnost da se proces izrade nacrta izmena i dopuna zakona ubrza, saopšteno je iz Ministarstva.\nNovina je to što će ova radna grupa u svom sastavu imati i predstavnika institucije Poverenika za informacije od javnog značaja i zaštitu podataka o ličnosti, što do sada nije bio slučaj.\nPlan je da se izmene i dopune zakona donesu u prvom kvartalu 2021. godine, kada bi trebalo da se usvoji i izmena zakona o zaštitniku građana.


Nastavnika dilera su prvo mučili, pa ga ubili - www.lobi-info.rs\nBojan K. 25. aprila 2013., 11:51 5.8k Views\nRođaci i prijatelji ubijenog Ćirića okupili su se juče u porodičnoj kući u Padinskoj Skeli.\n„Srećko je samo izašao iz kuće u ponedeljak“, bila je kratka supruga žrtve, koja je u porodičnoj kući juče bila sa dve ćerke.\nĆirićevo telo su prekjuče u šumi pronašle komšije u blizini kuće u kojoj je živeo, a policija je po dolasku ustanovila da je ubijen hicem u potiljak. Na levoj šaci bili su vidljivi tragovi krvi, a kasnije je utvrđeno da su mu napadači iščupali nokte. Zato se i pretpostavlja da je ubica prethodno mučio Ćirića, a potom ispalio hitac u njega.\nNa mestu na kome je pronađeno telo juče su bile vidljive dve manje rupe u zemlji, ali nije poznato zbog čega su iskopane i da li su Ćirić ili ubica u njima nešto krili. Niko od komšija nije čuo ništa neobično, a pored tela su pronađeni bejzbol palica, ženske najlon-čarape i dva paketića marihuane.\nDirektorka: Bio je korektan\nMerica Buj-Bjelogrlić, direktorka Osnovne škole “Olga Petrov” iz Padinske Skele, u kojoj je Srećko Ćirić predavao fizičko, navela je da u poslednje dve godine nije stigla nijedna prijava ili policijski dopis o ubijenom nastavniku. „Ćirić je nastavnik 20 godina i svoj posao je obavljao korektno“, objasnila je za “Blic” direktorka Marica Buj-Bjelogrlić.\nĆirić je odranije poznat policiji i bio je pod sumnjom da je kao član borčanskog narko-klana preprodavao drogu, ali protiv njega nikad nije pokrenut postupak jer nije bilo dovoljno dokaza. Kao mogući motiv ubistva spominje se Ćirićevo svedočenje protiv vođe klana Dalibora Ristića Dače, kome se sudi za brojna krivična dela pred Višim i Specijalnim sudom u Beogradu. Nakon što se za njim tragalo 14 meseci, Ristić je uhapšen u inostranstvu krajem 2012.\nPrethodna objava Devojčicu udario auto u Borči\nSledeća objava Dve osobe poginule u udesu kod Kovilova


Hitne konsultacije Saveta bezbednosti UN-a povodom sukoba KFOR-a i Srba na severu Kosova. Početak konsultacija o Kosovu, ali i Siriji oko 21 čas po srednjeevropskom vremenu.\nSavet bezbednosti Ujedinjenih nacija održaće kasnije večeras hitne konsultacije povodom stanja na Kosovu posle sukob pripadnik KFOR-a i Srba u kojim je povređeno desetak ljudi. Ambasadori najmoćnijeg tela svetske organizacije sastaće se večeras oko 21 čas, ali će uz raspravu o Kosovu diskutovati i o novom paketu sankcija Siriji. Konsultacije, kojeće se po svoj prilici održati iza zatvorenih vrata, zakazane su pošto je Rusija oštro protestovalazbog akcija Kfora i EULEKS-a na severu Kosova, tržeći od ovih misija da poštuju princip statusne neutralnosti. ’Posebno smo uznemireni zbog nasilja protiv srpskog stanovništva koje su dopustile jedinice KFOR-a. Zabranjavajuće su vesti o pucanju na vozilo hitne pomoći koje je dopremalo ranjene Srbe u bolnicu’, navodi se u komentaru zvaničnog predstavnika ruskog Ministarstva inostranih poslova Aleksandra Lukaševiča, prenosi Tanjug.


Skupština: I vlast i opozicija glasali za usvajanje završnog računa Grada Subotice\nNa današnjoj sednici Skupštine grada Subotice usvojen je konsolidovani završni račun grada Subotice za 2020. godinu, kao i Odluka o izmenama Statuta vezano za uvođenje bunjevačkog jezika u službenu upotrebu. Takođe, doneta je i Odluka o obavljanju komunalne delatnosti upravljanja komunalnim otpadom, čime su stvoreni formalno-pravni uslovi za funkcionisanje Regionalne deponije u punom kapacitetu. Odluke vlasti podržala je i opozicija.\nVlast je navela da je „budžet za prošlu godinu planiran i trošen u skladu sa potrebama“.\nZavršni račun za 2020. godinu realizovan je u iznosu od 7,4 milijardi, što je bilo u skladu sa uslovima i realnim mogućnostima, rekao je šef Odborničke grupe Srpske napredne stranke (SNS) u Skupštini grada Subotice Veljko Vojnić i dodao da su najveće potrebe bile u socijalnom i zdravstvenom sektoru.\nPrema njegovim rečima, državni revizor je izveštaj o završnom računu Grada ocenio pozitivno, i „nije bilo nelegalnog i nenamenskog trošenja sredstava, što ranijih godina nije bio slučaj“.\n„Budžet je realizovan preko 93 odsto, što je primer kako se planira i troši novac. I pored toga što je prošle godine skupljanje novca u budžet bilo otežano pandemijom, i merama Vlade za olakšavanje položaja privrednih subjekata, posebno malih i srednjih preduzeća, i pomoći zdravstvenim organizacijama, mogu da kažem da smo imali izuzetno dobro punjenje budžeta. Prošlogodišnji budžet je bio čak za 5,43 odsto veći nego budžet za 2019. godinu“, rekao je Vojnić.\nPredsednik Odborničke grupe Pokreta građanske Subotice (PGS) Miroslav Milojević rekao je da je opozicija podržala završni račun jer je u pitanju statističko-knjigovodstvena kategorija, kao i zbog činjenice da je „državni revizor doneo zaključak da u tom budžetu nema ništa sporno“.\nPojedina naseljena mesta dobila bunjevačke nazive\nVeljko Vojnić je podsetio da je Grad dobio predloge Bunjevačkog nacionalnog saveta oko sprovođenja odluke vezano za uvođenja bunjevačkog jezika u službenu upotrebu i da je time danas usvojena prva odluka, pa će tako nazivi pojedinih naseljenih mesta imati i tradicionalna bunjevačka imena.\n„Uvođenje bunjevačkog jezika je pre svega tradicionalna tekovina, s obzirom na to da je i prvi Statut grada Subotice napisan na bunjevačkom jeziku. Počela je upotreba time što ćemo na tablama naseljenih mesta imati i tradicionalne nazive na bunjevačkom jeziku“, rekao je Vojnić.\nJoš uvek se ne zna kada će Regionalna deponija raditi u punom obimu\nOdlukom o obavljanju komunalne delatnosti upravljanja komunalnim otpadom, stvoreni su formalno-pravni uslovi za funkcionisanje Regionalne deponije u punom kapacitetu. To podrazumeva da će se u narednom periodu nabaviti nova vozila, odgovarajuća posuda i da će se povećati broj zaposlenih.\nPredsednik Odborničke grupe Saveza vojvođanskih Mađara (SVM) Janoš Nagel rekao je da, iako je još uvek u toku probni rad, Regionalna deponija radi već više od godinu dana i da se tretman otpada obavlja na moderan način, po evropskim standardima.\nJanoš Nagle, foto: NJ/Magločistač\n„JKP ‘Čistoća i zelenilo’ obavlja sakupljanje otpada i prevoz do Regionalne deponije, a Regionalna deponija obavlja selekciju i tretman prerade tog otpada. Naravno, postoje još određeni problemi da bi taj sistem potpuno funkcionisao i zbog toga je u prelaznim i završnim odredbama ove današnje odluke predviđeno da gradonačelnik formira Radnu grupu koja će razraditi probleme koji nas još očekuju“, navodi Nagel.\nPrema njegovim rečima, građanima će nakon toga biti podeljene tri vrste kanti za odlaganje otpada, pa će tako pored dosadašnje zelene kante dobiti i plavu i žutu.\n„Građani će na taj način obavljati selekciju otpada na mestu gde nastaje otpad, kakva je praksa i u zemljama Evropske unije. Isto to se odnosi i na zgrade za kolektivno stanovanje i za privredu. Treba još obezbediti i sredstva da se građanima podele te kante“, rekao je Nagel.\nOn je dodao da se još uvek ne može pouzdano znati kada će to biti.\nProjekat izgradnje Regionalne deponije Subotica obuhvata ukupno sedam opština i izgrađena je pretežno sredstvima Evropske unije u ukupnom iznosu od 20 miliona evra, a ostalo je finansirano iz republičkih sredstava i sredstava sedam lokalnih samouprava.\nBudžet Grada Subotice Janoš Nagel Miroslav Milojević Nacionalni savet bunjevačke nacionalne manjine Pokret građanske Subotice Regionalna deponija Savez vojvođanskih Mađara Skupština Grada Subotice SNS Subotica Statut Grada Subotice Veljko Vojnić


Plenarni sastanak misije MMF-a i delegacije Srbije\nU Narodnoj banci Srbije danas će biti održan plenarni sastanak misije Međunarodnog monetarnog fonda i delegacije Srbije.\nMisija Međunarodnog monetarnog fonda (MMF), sa DŽejmsom Rufom na čelu, u Beograd razgovora o šestoj reviziji stend-baj aražmana iz predostrožnosti sa Srbijom.\nMisija će tokom posete, koja će trajati do 1. novembra, oceniti fiskalne rezultate i zaključiti razgovore o budžetu za 2017. godinu.\nKako je ranije najavio stalni predstavnik Misije MMF-a u Srbiji, Sebastijan Sosa, u razgovorima sa srpskim zvaničnicima biće razmotren napredak reformi u finansijskom sektoru, procenjeno napredovanje u sprovođenju ključnih strukturnih reformi, a biće reči i o novim strukturnim uslovima za 2017.\nSve prethodne revizije MMF-a u Srbiji završene su uspešno.\nPredstavnici misije MMF su se u petak sastali sa predsednikom Vlade Srbije Aleksandarom Vučićen\nTom prilikom nije postignuta saglasnost oko nivoa povećanja plata i penzija, ali je planirano da razgovori o tome budu nastavljeni u narednih desetak dana, saopštila je Kancelarija za saradnju sa medijima.\nPredstavnici MMF pohvalili su u razgovoru sa premijerom dobre rezultate koje je Srbija postigla i stanje u srpskom budžetu po pitanju boljih prihoda, bolje naplate poreza i manjih rashoda.\nSrbija je sa MMF-om zaključila standbaj aranžman iz predostrožnosti u februaru 2015. godine, vredan oko 1,2 milijarde evra.


Cijeli se internet smije ovoj kući: Mnogi se pitaju da li su majstori bili pod dejstvom alkohola kada su je pravili? (FOTO) – Recepti za Vas\nMnogim ljudima, posebno kada osnuju porodicu je osnovni prioritet da kako- tako riješe svoje stambeno pitanje jer je to jedno od najvažnijih egzisttecijalnih pitanja kada je sam život u pitanju.\nKada je prava arhitektura u pitanju, većina će se složiti da se tu u stvari radi o jednoj vrsti prave umjetnosti i da dosta često neke građevine jednostavno mogu da vas ostave bez daha i da godinama i vijekovima budu mjesto na koje će dolaziti ljudi iz svih dijelova svijeta da bi se divili majstorskom djelu.\nPosao u građevini nije niti malo lagan, pa samim time i nemože svako ni da se bavi tim poslom, i uvijek, u slučaju da se ukaže potreba da vam trebaju majstori, uvijke se oslanjajte na one majstore koji imaju određeno iskustvo iza sebe, i o čijem se poslu i majstorstvu već nešto zna.\nOno što je bitno je da svaki majstor zna da čita projekte arhitekte, pa čak i da zna da da pokoju sugestiju, čak i da vidi neke stvari nekoliko koraka unaprijed i prije samoha arhitekte. Jer ako nema tu vrstu talenta, znanja i iskustva, onda dosta često krajnji rezultat može biti veoma čudan, da ne kažemo loš i smiješan.\nVjerovatno ste već imali prilike da na interenetu vidite neke loše izvedbe u građevinskim radovima ili na koji su način pojedini radnici, da ne kažemo diletanti ukomponovali pojedine dijelove nekih kuća\nOvdje su samo neki primjerci građevina, odnosno kuća za koje smo sigurni da krajnji vlasnik nije niti malo bio zadovoljan sa krajnjim rezultatom i sigurno im nije bilo niti malo drago da se usele u ovakve kuće.\nKaže se da ko radi taj i griješi, ali neke greške se zaista ne mogu tolerirati.


Nagrade najboljim tekvondistima za 2011\nŠirom sveta su nominovani i nagrađivani sportisti, a među njima i oni koji treniraju nama omiljeni sport - tekvondo.\nNa ostrvu Sent Martin (teritorijalni deo Netherland Antilles), koji pripada Karipskim ostrvima, Grandmaster Theo Liu (6.DAN) dobio je laskavu titulu Sportiste godine od strane The Daily Herald’s. Titulu je poneo iz razloga što je sa lokalnim takmičarima uspeo da osvoji medalje na svim takmičenjima održavanim na Karipskim ostrvima, i to svim sem Arube, Porto Rika i Dominikanske Republike. Takođe predstavlja osnivača Asocijacije za trenere vrhunskih sportista, te jednog od velikih afirmatora tekvondoa u regionu.\nMartin Stamper je od BBC-a dobio nagradu za Sportsku ličnost godine, te je u svom govoru zahvalnosti podržao svoju kolegenicu iz reprezentacije Saru Stivenson, koja nije bila ni nominovana.\n- Iako mi je veoma drago što primam ovu nagradu a na osnovu osvojene "samo" bronzanog odličja na Svetskom prvenstvu, ipak mi je žao što se u konkurenciju za ovu titulu nije našla i Sara Stivenson. Kao osvajač zlatne medalje i svetske šampionske titule zaslužila je to pravo, te se nadam da ću u budućnosti poći njenim stopama i sam postići takve uspehe. - završio je britanski reprezentativac.\nIako nije bila nominovana za najprestižniju nagradu Velike Britanije, Sara je dobila nagradu Sportistkinja godine Sunday Times-a kao i Asocijacije sportskih novinara. Povrh tih nagrada Sara je odlikovana od strane Britanske kraljice, titulom Most Execellent Order of the British Empire (u slobodnom prevodu Red najistaknutijih ličnosti Britanskog kraljevstva). Da ova titula predstavlja veliku čast govori i činjenica da se njome ponose samo stotinu živih članova na svetu. Titula je rangirana u pet nivoa i to: Član (MBE), Oficir (OBE), Komandant (CBE), Vitez komandant (KBE - Knight Commander ili DBE - Damme Commander) i Vitez velikog krsta (GBE - Knight Grand Cross ili DBE - Damme Grand Cross). Prilikom dobija najvišeg nivoa ove titule, ostvaruje se pravo da ispred svog imena stoji titula Sera (Sir) ili Dame (Dame).\nNajveći uspeh u evropskom tekvondou postigli su naši susedi iz Hrvatske, koji su ove godine od strane Hrvatskog olimpijskog odbora dobili prestižne nagrade. Naime, za Sportistkinju godine proglašena je svetska šampionka Ana Zaninović, dok je titulu Najboljeg trenera poneo Toni Tomas. Takođe, jedna od velikih odgovornosti ali i velika čast, je imenovanje Predsednika HTS-a g.Franje Prota za člana Nadzornog odbora za takmičenje u Kazanju (Rusija) - Evropske kvalifikacije za Olimpijske Igre (27.-29.januara 2012.god.).\nNa svetskom nivou prestiž i dalje ima Tajland, koji je na Dan sporta Tajlanda (16.decembra) promovisao i najbolje sportiste i sportske kolektive. Sem nominacije za Najbolju juniorku - Rangsiya Nisaisom (aktuelna svetksa prvakinja), Tajlandski tekvondo savez je pokupio pregršt titula. Naime, za Najboljeg sportistu godine, a drugu godinu za redom, proglašen je Chutchawal Khawlaor - aktuelni svetski šampion, kao i šampion Jugoistočne Azije te prvoplasirani na WTF-ovoj rang listi. Pored njega, Tajlandski tekvondo savez je proglašen za Najbolji savez godine, za Najboljeg stranog trenera izabran je Choi Young Seok (Južna Koreja) te za Najboljeg menadžera tima Preecha Tortakul.\nNažalost niko od srpskih tekvondista nije ni nominovan za ovako prestižne titule, mada se mora priznati da imaju veoma jaku konkurenciju u ostalim sportovima. Kako se evropske kvalifikacije za Olimpijske Igre bliže, nadamo se da će makar neko od naših takmičara uspeti da se kvalifikuje i time načini istorijski korak srpskog tekvondoa. Tu priliku će imati Dragana Gladović (-57kg) i Milica Mandić (+67kg) od devojaka, dok od momaka su tu Damir Fejzić (-68kg) i Stojan Rabijac (-80kg). Time će imati šansu da se bore za olimpijska odličja te za ovu godinu biti makar nominovani za ove laskave titule pa na najbolji način afirmisati tekvondo.\nIako ne u ovim razmerama već na lokalnom nivou, iz nezvaničnih novinarskih izvora saznajemo da je niški reprezentativac Anđelković Nebojša mogao biti nominovan za titulu Sportista godine Grada Niša, ali kako je prijava za taj konkurs istekla pre osvajanja balkanske titule, propuštena je velika prilika.


IVICA DAČIĆ ZA JUTRANJI PROGRAM HAPPY TELEVIZIJE: "Pored Rusije i Kine, želimo dobre odnose i sa Amerikom"! • HAPPYTV.RS\nMinistar spoljnih poslova Srbije Ivica Dačić bio je gost jutarnjeg programa "Dobro jutro Srbijo" na Happy televiziji.\nKoliko je bitno da pored Rusije i Amerika bude partner u tim pregovorima Daćić je prokomentarisao.\n- Ja mislim generalno da bi to bilo dobro za Srbiju, nekako je normalno kada je srpski narod u pitanju da smo mi nekako genetski predodređeni za Mosku i za Ameriku, u tom nekom doslovnom političkom smislu sigurno je da pored dobrih odnosa sa Rusijom i Kinom, Srbija ima dobre odnose pre svega i sa SAD. Ja sam o tome razgovarao sa Bajdenom i uvek je nekako bila prisutna primat u rešavanju ostalih problema, a nisu bili tako skloni u reševanju ovog - namestili su auto pilota i nisu dozvoljavali nikakve promene, to se pre svega odnosi na Kosovo. Kakva je evropska perpsektiva Kosova kada oni nemaju definisan svoj status. Postoji pet zemalja Evropske unije koji su dosta čvrsti u svom stavu zbog svojih problema i oni nas dovode u nezgodnu situaciju. U celoj toj situaciji i Beogradu i Prištini je cilj da se nađe neko rešenje, izlaz iz svega ovoga. Ne treba govoriti o nekom konfliktu, ali mi treba da shvatimo da je ovde i naše stanje to što smo inače skloni da ne razmišljamo šta može da se desi u budućnosti, zato se teži ka tom sporazumu. Ta politika SAD je promenjena jer to znači da su oni sada spremni da na neki način učestvuju u dijalogu. Sada ko koga tu podržava rano je govoriti, ali njihov stav je takav da oni dozvoljavaju ta kreativna rešenja i da je to na neki način prihvatljivo. To je rezultat nove američke administracije - rekao je Dačić.\nPrvi potpredsednik Vlade i ministar spoljnih poslova Srbije Ivica Dačić sastao se u Vašingtonu sa pomoćnikom državnog sekretara Sjedinjenih Američkih Država za Evropu i Evroaziju Vesom Mičelom.\nKako je rekao u razgovoru potvrđena je obostrana spremnost za jačanje bilateralnih odnosa.\nSagovornici su konstatovali i spremnost za zajednički rad na regionalnoj stabilnosti, kao i potrebu iznalaženja sporazumnog rešenja po pitanju Kosova i Metohije.\n- Sa njim kada sam prvi put razgovarao i odmah sam video da čovek dosta znao o Evropi i o našem prostoru, dosta zna o vremenima koja su vezana za Austrougrasku. Ja kada sam njemu rekao šta mi hoćemo i šta nam je ideja prihvatio je to razumno. Ves Mičel je najzaslužniji za to što smo dobili, pristup Američkoj administraciji, on se godinama bavio time, a ima i u svoj porodici ljude koji dolaze iz ovog regiona. Ja sam posebno bio zadovoljan ovim poslednjim sastankom sa njim i Boltonom. Bio je odličan razgovor, bili su veoma korektni i otvorili su obojica to pitanje čak me je i Bolton pitao šta Rusi misle o tome, treba da imaju svi pozitivne efekte iz svega toga - smatra Dačić.\nKada se priča o odnosu Srbije sa zemljama u regionu mnogo se radi na normalizaciji tih odnosa pogotovo sa Hrvatskom, ali je u više navrata Srbija trpela naprevdu počev od ratnih godina pa do izručenja svih srpskih zvaničnika koje je Hag tražio, što na neki način izaziva frustraciju jer su mnogi hrvatski generali oslobođeni. U tim odnosima u regionu dosta je učestvovala i Angela Merkel koja nije za pomeranje granica sa Kosovom. Dačić je prokomentarisao i nagoveštaje da Republika srpska bude u pregovorima za nezavisnost od Bosne I Hercegovine kao I odnos sa Crnom Gorom jer su neki od crnogorskih generala prisustvovali svečanosti povodom obeležavanja “Oluje” u Hrvatskoj.\n- Mislim da su to upravo teme o kojima svi mi razgovaramo predsednik Vučić i ja, to je upravo prilaz koji mislim da je veoma važan jer je suštinski bitan za stabilnost regiona. Srbija je najveći narod na Balkanu tako nas je zadesilo bez obzira što neko misli da je prednost ili mana, deluje sada cinično kada neki krugovi govore nema promene po etničkim principima, pa kojim se principima onda raspala bivša Jugoslavija. Šta je povod sukoba koji postoje međunacionalni odnosi, teritorije, stvari koje su se dešavale u prošlosti. Ja sada mogu slobodno da se složim sa Angelom Merkel kada kaže nema promene granica. Nema promene granica između Albanije i Srbije jer mi granicu sa Kosovom nikada nismo imali. Nema menjanja granice, jedino ako neko pretenduje da se to završava ratom. Prvi cilj da se normalizuju odnosi i da obe strane odu dalje u tim odnosima da se odmah mora vezati pitanje Republike Srpske za status Kosova. Mislim da je to vrlo važno pitanje da se sačuva stabilnost Kosova i Metohije i smatram da se za sada to ne treba spominjati. Šta će se tu dešavati dalje to je pitanje za sva tri naroda. Ako Srbija kaže želimo da rešimo probleme sa Prištinom i stabilnost u regionu a ako Srbija kaže želimo da rešimo Kosovo a da se otcepi Republika Srpska, to nijedna zemlja neće pristati. Ja sam Crnoj Gori uvek savetovao da se ne bave nekim svetskim temama već Srbima u Crnoj Gori, baš zato i oni imaju svoj ekstrem da se sada jednostavno menja istorija koja je uvek bila prijateljska sa Srbijom. Oni trebaju da imaju tu više senzibiliteta za srpske interese.\nIvica Dačić je pre par dana ugostio Potparolku Ruskog ministarstva spoljnih poslova Mariju Zaharovu koja je u Beogradu precizirala šta će Rusija prihvatiti u vezi sa Kosovskim pitanjem.\nMarija Zaharova je posetila I čuveni sabor trubača u Guči gde se očigledno dobro provela što svedoče njene objave na društvenim mrežama. Ona je na Fejsbuk profilu napisala da je po dolasku u Srbiju imala niz sastanaka u Beogradu, da bi potom uveče otišla na festival trubača u Guči\n- Niko nije vreovao da će ona da dođe. Ja sam spomenuo da bi bilo dobro da ona dođe, mislim da je bilo veoma dobro i ona je veoma otvorena. Mi smo imali na pet min konferenciju posle Guče za štampu I ona je otišla nekim svojim sastancima. Ja dođem u kancelariju i vidim na internetu Zahaorava ne podržava razgraničenje, onda me zove Vučić i kaže da se to sredi jer ona je jasno rekla oni podržavaju teritorijalni intergitet i suverinete Srbije i podržaće svako rešenje za koje Srbija smatra da je dobro - izjavio je Dačić.\n23.0424 minutes ago


Vučić: Očekujemo više poštovanja od EU - Novi Standard\nVučić: Očekujemo više poštovanja od EU\nOn je rekao da postoji deo građana koji ne podržava evropske integracije, posebno zbog kosovskog pitanja, ali da to ne utiče na odluku da je Srbija na evropskom putu\nPredsednik Srbije Aleksandar Vučić poručio je u Bledu da Srbija ostaje posvećena evropskom putu, ali da očekuje više poštovanja od Evropske unije i da to neće da krije.\nVučić je na otvaranju Bledskog strateškog foruma, u kratkom obraćanju na otvaranju liderskog panela “Evropa posle Bregzita i COVID-19”, rekao da postoji deo građana koji ne podržava evropske integracije, posebno zbog kosovskog pitanja, ali da to ne utiče na političku odluku da je Srbija na evropskom putu.\nPredsednik je naveo da je uvek bio veoma jasan i da uvek ponavlja poruku da je Srbija na evropskom putu i da mu je posvećena, ali da Srbija takođe vidi da ona nije glavna tema među zemljama EU, što je, kaže, i normalno u ovim okolnostima.\nNa opasku Gauinga da je Vučić tada za Juronjuz rekao da Srbija nije veoma entuzijastična, Vučić je istakao da je to tačno, jer postoji 40 procenata građana koji su protiv ulaska u EU, mahom zbog toga što vide EU kao organizaciju koja pravi pritisak kad je u pitanju kosovska nezavisnost.\n“To je istina, ali to ne utiče na naše političke odluke. Mi smo na evropskom putu, vidimo mnogo teškoća, ne pripadamo naprednim ekonomijama, ali nećemo ući ove godine u recesiju, ide nam dobro”, napomenuo je Vučić.\nKako javlja izveštač RTS-a, uglavnom su se svi oni koji vode vlade u centralnoj Evropi žalili na dvostruki odnos EU. I premijer Mađarske Viktor Orban i premijer Češke Babiš su pomenuli Srbiju.\n“Bez proširenja EU i prihvatanje Srbije kao punopravnog člana nećemo imati potpunu evropsku arhitekturu”, rekao je Orban.\nBabiš je istakao da Srbija mora biti u Šengenu odmah. Pre pola sata predsednik Vučić je napustio panel kako bi razgovarao sa nemačkom kancelarkom Angelom Merkel. Na 15. Bledskom strateškom forumu predsednik Vučić danas razgovara i sa specijalnim izaslanikom EU za pregovore Beograda i Prištine Miroslavom Lajčakom.\nIzvor Tanjug/RTS, 31. avgust 2020.\nSa najmoćnijom ženom sveta predsednik Srbije razgovarao jeu pauzi Bledskog strateškog foruma, nakon panela na temu “Evropa posle Bregzita i COVID-19” na kojem je bio jedan od glavnih govornika.\n– Imao sam odličan telefonski razgovor sa Angelom Merkel. Zahvalan sam nemačkoj kancelarki na podršci ekonomskom i političkom razvoju Srbije i njenom razumevanju naše teške regionalne političke pozicije – rekao je Vučić.\nZahvalan sam nemačkoj kancelarki Merkel na podršci ekonomskom i političkom razvoju Srbije i njenom razumevanju naše teške regionalne i političke pozicije.\nA post shared by Aleksandar Vučić (@avucic) on Aug 31, 2020 at 5:04am PDT\nNakon razgovora sa Merkelovom počeo je odvojeni sastanak sa izaslanikom EU za dijalog Beograda i Prištine Miroslavom Lajčakom. Razgovori sa Merkel i Lajčakom dolaze uoči najavljenih sastanaka o Kosovu u Vašingtonu i Briselu. Sastanak delegacija Beograda i Prištine prvo će se održati 4. septembra u Vašingtonu, a potom i tri dana kasnije u Briselu.\nIzvor Večernje novosti, 31. avgust 2020.\nPreporučujemoAleksandar VučićevrointegracijeEvropska UnijaEUKosovo i Metohija